سه‌رۆك بوش بۆ به‌شداریكردن له كۆبوونه‌وه‌كانی وڵاتانی ئاسیا- پـێسێفیك ده‌گاته ئوسترالیا\nی مانگی نۆ ٠٤, ٢٠٠٧\nسه‌رۆك بوش گه‌یشته سیدنی ئوسترالیا بۆ به‌شـداریكردن له كۆبوونه‌وه‌كانی لوتكه‌یی وڵاتانی ئاسیا- پـێسێفیك، كه تیایدا پـێشـبینی ده‌كرێت شه‌ڕی عێراق بـبێت به بابه‌تێـكی سه‌ره‌كی كۆبوونه‌وه‌ی لوتكه‌یی دامه‌زراوی ئابوری ئاسیا- پـێسێفیك كه بڕیاره دواتر له‌م هه‌فته‌یه‌دا ئه‌نجام بدرێت.\nهاوكات نزیكه‌ی 200 بزاڤكاری دژ به شه‌ڕ خۆپـیـشـاندانیان له سیدنی ئه‌نجام دا و پـێشـبینیش ده‌كرێت ژماره‌یان بگات به هه‌زاران.\nبڕیاره سه‌رۆك بوش له‌نێو 21 سه‌رۆكی تری وڵاتی جیهاندا به درێژایی یه‌ك هه‌فته له كۆبوونه‌وه‌ی لوتكه‌یی ڕێـكخراوی ناوبراو وتووێـژ له‌سه‌ر بازرگانی جیهانی و هاریكاری ئابوری و گۆڕینی كه‌ش و هه‌وا ئه‌نجام بده‌ن.\nبه‌ر له لوتكه‌كه سه‌رۆك چین هوو جینتاو سه‌ردانێـكی ڕۆژئاوای ئوسـترالیای كرد بۆ چاودێری مۆركردنی ڕێـكـكه‌وتنێـك له بواری وزه‌دا له نێوان كۆمپانیاكانی چین و ئوسترالیادا، كه تیایدا چین به به‌های ملیاره‌ها دۆلار گازی سروشتی ده‌ستده‌كه‌وێت.\nشـایانی باسه ده‌سه‌ڵاتدارێتی ئوسترالیا فراوانترین هه‌ڵمه‌تی ئاسایشی ئه‌نجام ده‌ده‌ن له پـێناو پاراسـتنی ڕێبه‌رانی میواندا. پـۆلیسی ئوسترالی پـێشـبینی خۆپـیشـاندانی توندوتیژانه ده‌كات له‌لایه‌ن بزاڤكارانی دژ به ڕێبازی ده‌ره‌وه‌ی ئه‌مریكا.


سمیناری یەکێتی ژنان دێموکراتی کوردستان ( ڕۆلی ژنان لە ڕێکخستن و چالاکییەکانی ناوخۆی وڵات )\nبارودۆخی ژینگەی رؤژهەڵاتی کوردستان و ئێران 25 / 6 / 2019 کوردەکانی خۆراسان لە گوتار و ڕوانگە نەتەوەییەکانماندا 19 / 6 / 2019 سمینارێک لەساڵیادی ئێعدامی ٥٩ لاوی مەهاباد 2 / 6 / 2019 بەرێوەچوونی سمیناری یەکێتی ژنانی دێموکراتی کوردستان لەوڵاتی ئاڵمان 18 / 4 / 2019 سمینارێک بەبۆنەی ١٠ی خاکەلێوە رۆژی شەهیدانی کوردستان نۆروێژ بەشی ٢ 4 / 4 / 2019\nبەرێوەچوونی سمینارێک بەبۆنەی ٢٥ی نوامبر ڕۆژی جیهانی دژ بە توند و تیژی - سوئێد بەشی دووەم 26 / 11 / 2018 بەرێوەچوونی سمینارێک بەبۆنەی ٢٥ی نوامبر ڕۆژی جیهانی دژ بە توند و تیژی - سوئێد بەشی یەک 25 / 11 / 2018 باسێک سەبارەت بە کوردستان و ڕۆژهەڵاتی ناڤین 24 / 10 / 2018 سمیناری یەکیەتی نەتەوەیی خوێندکارانی کورد 1. باوەرمەند سازی مرۆڤ ٢. رەهەندەکانی خەباتی مەدنەی بەشی ٢ 29 / 8 / 2018 سمیناری یەکیەتی نەتەوەیی خوێندکارانی کورد 1. باوەرمەند سازی مرۆڤ ٢. رەهەندەکانی خەباتی مەدنەی بەشی ١ 28 / 8 / 2018


ژنانی کوردی رۆژهەڵات دووهێندە ستەملێکراون – ناوەندی پێن کورد\nتوندوتیژی دژی ژنان پرسێکی جیهانییە، کۆمەڵەی گشتی رێکخراوی نەتەوە یەکگرتووەکان، توندوتیژی دژی ژنانی لەسەر بنەمای جێندەری کە بتوانێت ببێتە هۆی زیانپێگەیاندنی جەستەیی، سێکسی یان دەروونی، وەکو توندوتیژی پێناسە کردووە.\nلە ڕاستیدا توندوتیژی دژی ژنان بۆ وەسفکردنی ئەو کردەوە توندوتیژانە بەکار دێت کە رەگەز قوربانیی پایەی سەرەکی توندوتیژییەکەیە. توندوتیژی بە بیانووی نامووس، ئەو توندوتیژییانەی زیان بە جەستە، زیندانیکردن لە ماڵ، هەڕەشەلێکردنی کوشتن، سوکایەتیپێکردن و بێڕێزیکردنی زارەکی، هاندان و ناچارکردنی بە خۆکوشتن، ناچارکردن بۆ وەرگرتنی راپۆرتی هەبوونی پەردەی کچێنی و لەچکپۆشییە کە بەسەر ژنان و کچانی خێزانەکان لە لایەن پیاوانی ئەو خێزانەوە (باوک، برا، هاوسەر یان کۆنە هاوسەر) بەسەر ژناندا دەسەپێندرێت.\nئەو توندوتیژییانە بە بیانووی وەکو جلوبەرگی تەنک، دواکەوتن لە گەڕانەوە بۆ ماڵ، خۆشەویستی و پەیوەندی لەگەڵ رەگەزی بەرانبەر، هەبوونی پەیوەندی سێکسی پێش هاوسەرگیریی، تەنانەت بەهۆی گومانیشەوە روودەدات.\nکوشتن بە بیانووی نامووس، کە بە کوشتن بەهۆی شەرەفەوە ناوزەدیش دەکرێت، توندرین و دڕندانەترین توندوتیژی بە بیانووی پاراستنی نامووسە.\nبەپێی راپۆرتی رێکخراوەکانی مافی مرۆڤ، لە مانگی مارتی ٢٠٢١ هەتا مارتی ٢٠٢٢ لانی کەم ٩٤ ژن لە شارە جیاوازەکانی رۆژهەڵاتی کوردستان خۆیان کوشتووە و ٤١ ژنیش کوژراون.\n١٤,٥% ئەو کوشتنانە بە بیانووی (پاراستنی نامووس) ئەنجام دراون. بەڵام خاڵی جێگەی سەرنج ئەوەیە کە ئەو ئامارە بە هیچ شێوەیەک ورد نییە و زۆربەی ئەو کوشتنانەی کە بە بیانووی پاراستنی نامووس، خۆکوژیی، خۆ سووتاندن، هەڵاتن لە ماڵەوە یان ونبوون باسیان لێوە دەکرێت.\nبە هاوکاریی تۆڕە کۆمەڵایەتییەکان و بڵاوبوونەوەی کوشتنەکانی بە بیانووی پاراستنی نامووس لە دوو ساڵی رابردوودا، زۆربەی چاودێران، راگەیاندنەکان و تەنانەت خەڵکی ئاساییش کوشتنەکانی بە بیانووی پاراستنی نامووس دەگێرنەوە بۆ کەمایەتییە ئتنیکییەکانی کورد و عەرەب و ئاماری بەرزی ئەو کارە دەبەستنەوە بە کەلتوور و نەریتەکانی ئەو دەستە ئتنیکییە.\nناتوانرێت نکۆڵی لەوە بکرێت کە کوشتن بە بیانووی پاراستنی نامووس لەو ناوچانانە زیاترە، بەڵام ناتوانرێت لە شرۆڤەکردنی هۆکارەکانی دەرکەوتنی توندوتیژییەکان لەو ناوچانە و بەتایبەتی رۆژهەڵاتی کوردستان (کە بابەتی ئەم وتارەیە) تاکە هۆکارەکەی مەسەلەی کولتووری بێت.\nپارێزگاکانی رۆژهەڵات لەگەڵ ئەوەی تژین لە سەرچاوەی سروشتی و هێزی مرۆیی زیرەک بەهرەدار، کەچی یەکێکە لە ناوچە بێبەشەکان و هەژاریی و بێکاریی بەرزترین ئاماری تۆمار کردووە لەو شارانەدا.\nزۆرێک لە پیاوانی کورد بۆ دەستەبەرکردنی بژێوی بنەماڵەکەیان ناچارن کۆڵبەریی بکەن، کۆڵبەریش لە رۆژهەڵاتی کوردستان رووێکی پیاوانەی نییە، هەربۆیە چەندین ژنی کوردی سەرپەرشتیاری بنەماڵە، بۆ بەدەستهێنانی پارووە نانێک بۆ منداڵەکانیان روویان لەو کارە سەختە کردووە.\nزیانەکانی دەرهاویشتەی هەژاریی و بێبەشیی ئابووریی لەلای هیچ کەسێک شاراوە نییە و تەندروستی دەروونیی تاکەکان دەخاتە ژێر کاریگەریی. خەمۆکی، ئاماری بەرزی خۆکوژیی، هاوسەرگیریی منداڵان، هاوسەرگیریی بەزۆر، بەرزیی ئاماری جیابووەوە و راهاتن بە مادەهۆشبەرەکان تەنیا ژمارەیەکی کەمن لە زیانە دەروونی و کۆمەڵایەتییەکان کە دەرهاویشتەی ئەو دۆخەن.\nبێبەشبوونی ئابووری و کۆمەڵایەتی، نەبوونی پەروەردە و سەرکوتکردنی سیاسی بەرفراوان لەلایەن حکومەتی کۆماری ئیسلامی ئێران، هەموویان هۆکاری زەمینەخۆشکردنی دەرکەوتنی توندوتیژی دژی ژنانن.\nحکومەتی ئێران بە ئەنقەست و بە بەکارهێنانی سیاسەتی جیاکاریی لەگەڵ هەموو ناوچەکانی رۆژهەڵاتی کوردستان دەجولێتەوە.\nبەپێی ئامارە فەرمییەکانی پارێزگاکانی رۆژهەڵاتی کوردستان بۆ نمونە ئیلام، بەرزترین ئاماری بێکاریی و خۆکوشتنی ژنانی تێدایە. ژنانی رۆژهەڵاتی کوردستان، قوربانییە سەرەکییەکانی سیاسەتەکانی حکومەتی ئێران بۆ کۆنەپەرستی سیاسیی و کۆمەڵایەتی ئەو ناوچانەن.\nلە لایەکی دیکەوە، هەر جۆرە چالاکییەکی مەدەنی لەو ناوچانە بەناوی دژایەتیکردنی ئاسایشی نەتەوەیی بە تووندترین شێواز سەرکوت دەکرێن و زۆرێک لە چالاکوانە کوردەکان چ ژن و چ پیاو بەو هۆیەوە لە زیندانەکان تووند کراون. بەپێی زانیاری رێکخراوەکانی مافی مرۆڤ، لە مانگی نیسانی ئەمساڵ، لانی کەم ١٥ چالاکوانی سیاسی و مەدەنی کورد لەلایەن دەزگا دادوەرییەکانی ئێران دادگایی کراون، بە گشتی ١٢ ساڵ و سێ مانگ زیندانکیردن و ٢ ساڵ و ١١ مانگ و ٤ رۆژ بە زیندانی هەڵپەسێردراو سزا دراون.\nهەموو ئەو یاسایانە لەگەڵ نەبوونی یاسای پاراستنی ژنان لە ئێران، بەرهەمهێنان و پەرەپێدانی چەمکی نامووس و پیاوسالاریی لە سۆسیال میدیای ئێران، زەمینەخۆشکەری توندوتیژی دژی ژنانن و کارئاسانی بۆ دەکەن.\nلەم لایەنەوەیە کە ژنانی کورد جگە لەو هەموو توندوتیژییەی لە ئێران دژی ژنان دەکرێت، ڕووبەڕووی توندوتیژی و جیاکاریی سیاسیش دەبنەوە. لە ئێران و بە تایبەت ژنانی کەمە ئەتنیکییەکانی وەکو کورد رووبەڕووی چەوساندنەوەی فرەلایەنەی وەکو، جێندەریی، نەتەوەیی مەزهەبی دەبنەوە و ژیانێکی جیاوازتر لە ژنانی شارەکانی دیکە ئەزموون دەکەن.


چه‌مچه‌ماڵ، ڕێپێوانێک دژى پیلانگێڕیى ١٥ى شوبات به‌ڕێوه‌چوو - RojNews\nچه‌مچه‌ماڵ، ڕێپێوانێک دژى پیلانگێڕیى ١٥ى شوبات به‌ڕێوه‌چوو\nله شارۆچکه‌ى چه‌مچه‌ماڵ سه‌ربه پارێزگاى سلێمانى به به‌شداری جه‌ماوه‌رێکى زۆر ڕێپێوانێک دژى ١٩ هه‌مین ساڵه‌ى پیلانگێڕى نێوده‌وڵه‌تى ١٥ى شوبات به‌ڕێوه‌چوو.\nئێواره‌ى ئه‌مڕۆ له شارۆچکه‌ى چه‌مچه‌ماڵ به مه‌به‌ستى شه‌رمه‌زارکردنى ١٩ هه‌مین ساڵه‌ى پیلانگێڕیى نێوده‌وڵه‌تیى دژى ئۆجالان، ڕێپێوانێک ئه‌نجامدرا.\nدواى ئه‌وه‌ى جه‌ماوه‌ر گه‌یشتنه به‌رده‌م باخچه‌ى چه‌رموو گردبوونه‌وه و نه‌واد به‌کر هاوسه‌رۆکى هه‌رێمى که‌رکوکى ته‌ڤگه‌رى ئازادیى قسه‌ى کرد و وتى: "ئه‌و پیلانگێڕییه‌ى ١٩ ساڵ له‌مه‌وبه‌ر به‌ڕێوه‌چوو، دژى میلله‌تى کورد به ته‌نها نه‌بوو، به‌ڵکو دژى مرۆڤایه‌تى کراوه، بۆیه ئه‌و ١٩ ساڵه به‌رخۆدانى ڕێبه‌ر ئۆجالان، وه‌ک مانیفێست و وه‌ک فه‌لسه‌فه پێناسه ده‌کرێت".\nوتیشى: پرسى هێرشى فاشیستیانه‌ى تورکیا بۆ عه‌فرین، پرسێکى نه‌ته‌وه‌ییه و ته‌نها ته‌ڤگه‌رى ئازادیى خاوه‌نى نییه، به‌ڵکو پێویسته هه‌موو لایه‌ک خۆى به خاوه‌نى بزانێت و پشتیوانى لێبکات، بۆیه داواى له هه‌موو گه‌لى کورد ده‌که‌ین فشار بخه‌نه سه‌ر ڕێکخراوه‌کانى کۆمه‌ڵگه‌ى نێوده‌وڵه‌تى به ئامانجى وه‌ستاندنى ئه‌و هێرشه نامرۆڤانه‌ى ده‌کرێته‌سه‌ر عه‌فرین.\nدواتر هۆگر حسێن وتارى گه‌نجانى وڵاتپارێزى خوێنده‌وه، که تێیدا هاتبوو: به توندى هێرشى سه‌ر عه‌فرین شه‌رمه‌زار ده‌که‌ین.\nئه‌وه‌ش هاتبوو: به‌رخۆدانى ڕێبه‌ر ئاپۆ به‌رز ده‌نرخێنین و ده‌بێت هه‌موو کارێک بکه‌ین بۆ ئازادیی ڕێبه‌ر ئاپۆ، چونکه ئازادیی ڕێبه‌ر ئاپۆ ئازادیى گه‌لى کورد و گه‌لانى ناوچه‌که‌یه.


لەنێوان دوو تەعەهوددا : چاوی گەل\nنوسەر : chawigal لەبەرواری : کانونی یەکەم - 15 - 2020\nساڵانی هەشتا كە لەزانكۆ بوم، دوجار خۆپیشاندانی بەرفراوانمان دژ بەدەسەڵاتی بەعس پیادەكرد، بێگومان بەرپەرچدانەوەی خۆپیشاندانەكان لەسیستەمێكی تۆتالیتارییدا چەپێنەر و خوێناویی بوو، بەڵام ژمارەی كوژراو و گیراوەكانی خۆپیشاندەران بەقەد كوژراو و گیراوەكانی سەردەمی دەسەڵاتدارێتی سوڵتانە كوردییەكان نەبوو.\nخۆپیشاندانی یەكەمیان ١٩٨٢ بوو دوەمیشیان ١٩٨٤ بوو، لەساڵی ١٩٨٤ جگە لەشەش كەس، زۆرینەی خوێندكارانی پۆلەكەی ئێمە مانیان گرتبوو، ژمارەیەكی بەرچاویش بەشدارییان لەخۆپیشاندانەكاندا كرد، ئەو شەش كەسەش كە نە مانیان گرت و نە بەشداربون لەخۆپیشاندانەكان، دوانیان بەعسی بون و چوارەكەی تریان بەپاساوی ئەوەی كە نایانەوێت بكەونە دەورەی دوەم بەشداریی خۆپیشاندانەكانیان نەكرد، چونكە گوایە شانسی ماستەرو دكتۆرایان نەدەما.\nیەكێك لەوانە كە بەهیچ شێوەیەك بەشداریی خۆپیشاندانەكانی نەكرد، ساڵانێك دواتر زانینم نەك تەنها پلەی دكتۆرای بەدەستهێناوە، بەڵكو بوە بەئەندامی سەركردایەتیی پارتی دیموكراتی كوردستانیش، بێگومان ترس هۆكاری سەرەكیی بەشداربون یان نەبون بوو لەخۆپیشاندانەكانی دژ بەبەعس، بەعس هێزێكی دڕندەبوو، بۆ ئەم مەبەستەش هەر خوێندكارێكی بگرتایە جگە لەئەشكەنجە و بیرازگرتن، تەعەهودی پێ پڕدەكرەوە، ئەوسا ئازادی دەكرد.\nپاش تێپەڕبونی ٣٦ ساڵ بەسەر ئەزمونكردنی خۆپیشاندان دژ بەدەسەڵاتدارێتیی تۆتالیتاریزمی بەعسیزم، وەك خەمخۆریی ڕۆژانە هەواڵپرسی ئەو هاوڕێ دەستگیراوانەم كرد كە بەبێ هیچ پاساو و یاسایەك و بەشێوەیەكی تەعەسوفی دەستگیركراون، پێیانڕاگەیاندم كە گوایە دەسەڵاتدارانی یەكێتی داوای تەعەهودیان لێدەكەن، بۆئەوەی ئازادیان بكەن، بێگومان ئەو هاوڕێ نازدارانەش ئەم داوایەیان ڕەتكردۆتەوە، بۆیە تائێستا لەزینداندان و ئازادیان ناكەن.\nپاش ٣٠ ساڵ خەبات‌و تێكوشان دژ بەسیستەمی تۆتالیتاری بەعسیزم و پاش ٣٠ ساڵ ئەزمونی دەسەڵاتدارێتی سوڵتانیزمی كوردیی، جیاوازییەكەی نێوانیان زۆر بچوك بوەتەوە، جاران تەعەهودەكە بەعەرەبیی بوو، ئێستا بەكوردییە.\nنوسەر : هاورێ رەسول لەبەرواری نیسان - 13 - 2021 - 0 سەرنج\nدروست کردن و دامەزراندنی ئـەم بزوتنەوەیە بە باوەڕی من کارێکی ئـەستەم و گران بوو بزوتنەوەیەکی بێ پارەو بێ چەک لە نێوان دووھێزی پارەدار و پڕ […]\nنوسەر : شیرین کافی لەبەرواری نیسان - 15 - 2021 - 0 سەرنج\nئەی نیشتمان کام ئازارەت بە خوێن و دڵ بنووسمەوە لە کام پارچەی جەرگمەوە دەستپێبکەم لە ڕۆژهەڵات، ڕۆژئاوا هەر ئازارە و دێتەوە سوێ کەزیەکانی کام کیژۆڵەت […]\nدەلالەتی سیاسی نێو کۆپلە شیعریەکانی سەباح رەنجدەر\nنوسەر : پەری عەبدوڵا نامیق لەبەرواری نیسان - 1 - 2021\nنوسەر : دڵی ڕۆژهەڵات لەبەرواری نیسان - 1 - 2021


زانكۆی پۆلیتەكنبكی سلێمانی ماددەی (VTM) بۆ بەڕێوەبەرایەتی گشتی تەندروستی هەڵەبجە دابینكرد – زانکۆی پۆلیتەکنیکی سلێمانی\nلەدوای ئەوەی زانكۆی پۆلیتەكنیكی سلێمانی بەتواناو لێهاتویی مامۆستاكانی لە هەردوو بەشی شیكاری نەخۆشییەكان و پەرستاری لە پەیمانگاكانی تەكنیكی كەلار و هەڵەبجە ماددەی (VTM) تایبەت بە پشكنینی توشبوانی ڤایرۆسی كۆرۆنایان بەرهەم هێنا، ئەمڕۆ بەسەدان لەو مادەیە ڕادەستی بەڕێوەبەرایەتی گشتی تەندروستی پارێزگای هەڵەبجە كرا.\nئەمڕۆ بەرواری ۱٦/٤/۲٠۲٠، وەفدێك لە پەیمانگای تەکنیکی هەڵەبجە بەسەرپەرشتی د. كارزان عبداللە ڕاگری پەیمانگا و یاریدەدەری ڕاگر و ستافی ئامادەکردنی ناوەندی (VTM) سەردانی بەڕێوەبەرایەتی گشتی تەندروستی هەڵەبجەیان کرد و لەلایەن د. ئازاد مصطفی، بەڕێوەبەری گشتی تەندروستی هەڵەبجە، پێشوازیان لێکرا.\nمەبەستی سەردانەکە گەیاندنی مادەی (VTM) بو بۆ تاقیگەی نوێی پشکنینی ڤایرۆسی کۆرۆنا کە لەم هەفتەیەدا لە پارێزگای هەڵەبجە دەستبەکاربوو. بڕی (۱٠٠٠) تیوب لە مادەکە ڕادەستی بەڕێوەبەرایەتی ناوبراو کرا بەمەبەستی بەکارهێنانی لە پشکنینی کۆڤیدـ۱۹.\nشایانی باسە ماددەكە پشکنینی پێویست و کوالیتی کۆنترۆڵی بۆ کراوە و بە کوالێتیەکی زۆر باش لە پشکنینەکان دەرچووە.\nڕاگرایەتی پەیمانگای تەکنیکی هەڵەبجە سوپاسی دەزگای مرۆیی مام دەکات کە ھاوکاری پەیمانگا بوون لە دابینکرنی ماددە پێویستەکانی ئەم ناوەندە.\nوە ھەروەھا سوپاسی (د. زانا حامد) دەکات لە تاقيگەى كۆرۆنا لە (نەخوشخانەى شەهيد خالید على والى بەگ (سەنتەری کۆرۆنا لە سەرچنار) لە شاری سلێمانی، کە هاوکار بون لە بەئەنجام گەیاندنی پشکنینی کوالێتی کۆنتڕۆڵ.\nهەروەها سوپاسی دڵسۆزی ستافی مامۆستایانی بەشدار دەکات لە ئامادەکردنی مادەکەدا کە پێکهاتون لە :\nدکتۆر ئوسامە حامد شریف، پسپۆڕی مۆلیکولەر بایۆلۆجی\nمامۆستا طارق حمەأمین عبداللە، پسپۆڕی کیمیا\nمامۆستا رافع حبیب أسکندر، پسپۆڕی مایکرۆبایلۆجی\nمامۆستا هەردی رفعت باقی، پسپۆڕی بایۆکیمیستری\nمامۆستا سیامند أحمد قادر، پسپۆڕی مایکرۆبایلۆجی\nمامۆستا یوسف طە حسێن، پسپۆڕی مۆلیکولەر بایۆلۆجی.\nچوار مامۆستای پەیمانگاى تەکنیکى کەلار بەشداریان لە دووخوولى نێودەوڵەتیدا كرد\nچالاكی زانستی مامۆستایانی پەیمانگای تەكنیكی كەلار بەڕێوەچوو


راپۆتی خۆپیشاندان لە فەرانسە لە بەر دەم شووڕای ئورووپا\nکۆمەڵە‌ی شۆڕشگێری زه‌حمه‌تكێشانی كوردستانی ئێران - دەرەوەی وڵات\nئاکسیۆنی مەحکوم کردنی هێرشی کۆماری ئیسلامی بۆ سەر حیزبەکانی رۆژهەڵات\nزمانەکان فارسی English بەشەکان سەرەتا راگەیاندن چالاکیەکان وتار وتووێژ ئەدەب و هونەر ڤیدیۆ وێنە بیرەوەری مافی مرۆڤ فێرگە پەیوەندیەکان لینکەکان\n12:01 - 7/10/2021\nلە سەر بانگەوازی کۆمەڵەی کولتووری کوردستان (ئاسک)، خۆپیشاندانێک بۆ کوردانی هەر چوارپارچەی کوردستان لە شاری ستراسبورگی فەڕانسە و لە بەر دەم شووڕای ئورووپا بەرێوە چوو.\nئامانج لەو گردبوونەوەیە، دەربڕینی رق‌و بێزاریی سەبارەت بە هەڕەشەکان و هێرشی ناڕەوای سپای تێرۆریستی پاسدارانی کۆماری ئیسلامیی ئێران بۆ سەر تێکۆشەرانی رۆژهەڵات و هۆشداریدان بە نیسبەت ئەو هەوڵانەوە بوو کە بۆ هەڵکەندنی کوردانی سیاسی پەنابەری ئەو بەشەی نیشتمان کە لە هەرێمی کوردستان نیشتەجێن، لە ئارا دایە.\nلە ئاکامی هێرشی بەردەوامی درۆنە شەڕکەرەکانی سپای ئێران و بوردمانکردنی ناوچە سنوورییەکانی هەرێمی کوردستان زەرەو زیانێکی زۆری مادی و سروشتی وەبەر گوندنشینان کەوتووە، ئەوەش هۆکارێکی دیکەیە کە کۆمەڵەی کولتووری ئاسکی هاندا تا چالاکییەک وەڕێ بخا و لە هەمان کاتدا پێداگری لەوە کردەوە کە کوردستان یەک نیشتمانە و نابێ رێگە بدەین کە دوژمنان بە سیاسەتی دووروویانە، تۆوی دووبەرکی و ناکۆکی لە نێوان رۆڵەکانی بڵاو بکەنەوە.\nدیارە رۆژی چوارشەممە رۆژی کارییە و هەر لە سەرەتاوە شیمانەی ئەوە دەکرا کە تەنیا رێژەیەکی کەمی کوردانی ناوچەکە دەتوانن بەشداری کۆبوونەوەکە بن، بەڵام کۆمەڵەی ئاسک دەیزانی کە لەو رۆژە گرینگەدا یەکێتی ئورووپا دانیشتنی تایبەتی بە دەستەوەیە و بۆ ئەو مەبەستەش تێکڕای پارلماتارەکانی بانگهێشت کردۆتەوە.\nشایانی باسە کە بە پێی هاواهەنگی پێشتر لە گەڵ بەرپرسانی ئیداری و ئەمنیەتی شارەکە، هەیئەتێکی ئیداری هاتنە ناو خۆپیشاندەران و دۆسیەی ئامادەکراوی خۆپیشاندانیان لە دەستەی بەڕێوەبەری کەمەڵەکە وەرگرت کە بریتی لە راپۆرتە هەوڵێک دەربارەی ئامانجی کۆبوونەوەکە و بەیاننامەی داواکارییەکان بوو. دواتر هەیئەتە گەڕانەوە و دڵنیایی ئەوەیان دا کە دۆسیەکەیان بە سکرتاریای شووڕای ئورووپا، پارلمان و ناوەندی مافی مرۆڤی ئورووپا گەیاندووە.\nدەسەڵاتی داگیرکەری تاران بە خەیاڵی ئەوەی کە بتوانێ تێکۆشەرانی سیاسی رۆژهەڵات لە هەرێمی کوردستان دەربکا و پیلانە نگریسەکەی خۆی جێبەجێ بکات، بە بێ رەچاوکردنی یاسا نێونەتەوەییەکان و گوێچکەدان بە ویستی رەوای گەلی کورد لە رۆژهەڵاتی کوردستان، لە حەولی واژۆکردنی رێکەوتننامەیەکی دژە مرۆیی لە گەڵ حکومەتی ناوەندی ئێراق دایە.\nهەروەک دەزانن کوردستان نیشتمانی گەلێکی ستەملێکراوی چل ملیۆن کەسییە کە لە رەوتی مێژوودا بەردەوام تووشی چەندین کارەساتی مرۆیی جۆراوجۆر بۆتەوە. کوردستان لە ئاکامی پەیماننامە نێودەوڵەتییەکاندا بە سەر چوار وڵاتی تورکیە، ئێران، ئێراق و سووریەدا دابەش کراوە و لەوێدا کوردەکان بە شێوەی ئاشتیخوازانە داوای مافە رەواکانی خۆیان دەکەن، بەڵام مخابن هیچ یەک لەو وڵاتانە گوێ لە ویست و داواکانیان ناگرن و وەک هەمیشە هەوڵی تواندنەوە و لە ناوبردنیان دەدەن.\nئێمە کوردانی تاواروگە ئەو کردەوە دژە مرۆیانەی دەسەڵاتی دیکتاتۆری تاران ئیدانە دەکەین و داوا لە دام‌و دەزگاکانی کۆمەڵگەی نێودەوڵەتی بە تایبەت ناوەندی شووراو پارلمانی یەکێتی ئورووپا دەکەین کە\n1) سنوورێک بۆ دەستدرێژییەکانی حکومەتی سەرەڕۆی تاران دەستنیشان بکەن،\n2) توانای دیپلۆماسی خۆیان بۆ رێگریکردن لە رێکەوتنی دژە مرۆیی دەوڵەتانی ئێران و ئێراق بە کاربهێنن،\n3) مافە رەواکانی گەلی کورد لە هەر چوار پارچەی کوردستان بە فەرمی بناسن و پشتیوانی لێبکەن،\n4) هەوڵی پاراستن‌و ئاسایشی پەنابەرانی سیاسی رۆژهەڵاتی کوردستان بدەن کە لە هەرێمی کوردستان نیشتەجێن.\nستراسبورگ ٦ی ئۆکتوبری٢٠٢١ی زاینی بەرانبەر بە 14ی رەزبەر 2721 کوردی\nلە دژیی کۆماری ئیسلامی ئێران ئاکسیۆنی ناڕەزایەتی لە شاری کۆلن و نورنبێرگ ئالمان بەڕێوە چوو\nبەرێوەچوونی خۆپیشاندان لە ڤانکۆڤەری کانادا!\nفینلاند\_ خۆپیشاندانی کوردستانیانی وڵاتی فینلاند بۆ مەحکوم کردنی هێرشی کۆماری ئیسلامی بۆ سەر حیزبەکانی رۆژهەڵات\nفەرانسە\_ خۆپیشاندان و ئاکسیونێک لە پاریس لە میدانی “شاتلە “ دژی هەڕەشەو هێرشەکانی ڕژیمی ئیران بۆ سەر بارەگای حیزبەکانی رۆژهەڵاتی کوردستان بەڕێوە چوو .\nفەرانسەئاکسیۆنی مەحکوم کردنی هێرشی کۆماری ئیسلامی بۆ سەر حیزبەکانی رۆژهەڵات\n1 لە دژیی کۆماری ئیسلامی ئێران ئاکسیۆنی ناڕەزایەتی لە شاری کۆلن و نورنبێرگ ئالمان بەڕێوە چوو 2 بڵێسەی ئەو ئاگرەی فائیزەی سووتاند دەبێ دەسەڵاتی ئاخوندەکان بسووتێنێ 3 بەشداری لە چوارەمین ساڵیادی ڕیفراندۆم لە ئۆسلۆ 4 راپۆتی خۆپیشاندان لە فەرانسە لە بەر دەم شووڕای ئورووپا 5 بەشداری شاندیکی کۆمیتەی کۆمەڵە لە ساڵیادی گشتپرسی هەریمی کوردستاندا، لە شاری هێلسینکی !\nئێمە بۆ دابینکردنی هەندێک تایبەتمەندی تێکنیکی پێویست و هەر وەها ئاسانکاری زیاتر بۆ ئێوە، لە کوکی(Cookie) سوود وەرئەگرین. زانیاری زۆرتر\n©هەموو مافێکی ئەم ماڵپەڕە پارێزراوە بۆ KomalaAbroad.Org 2021


سەربازێکی عێراق لە 25 ئازار بەدوای پاشماوەکانی داعشدا دەگەڕێت لە شاخەکانی قەزای مەخمور. [خاوەنی وێنە: وەزارەتی بەرگری عێراق]\nلە حەوت مانگی رابردوودا، هێزەکانی عێراق لانیکەم 400 هێرشی تیرۆریستیی پاشماوەکانی "دەوڵەتی ئیسلامی" (داعش)یان پوچەڵکردۆتەوە، شارەزای هەواڵگری، فازڵ ئەبو ره‌غیف سێشەممە (21 نیسان) بە دیارونای وت.\nوتی هێرشەکان پوچەڵکرانەوە لەڕێی هێرشی پێشگیری ورد و گونجاوه‌وه لەلایەن هێزە ئەمنی و هەواڵگرییەکانه‌وه.\nوتیشی ئەو هێرشانە زۆربەیان لە گردەکانی حەمرین و ئەو زنجیرە چیایە روویاندا کە بە پارێزگاکانی سەڵاحەدین و کەرکوکدا درێژده‌بێته‌وه، تا دورگەی نەینەوا و خۆرئاوای بیابانی ئەنبار.\nئەبو ره‌غیف وتی: "زۆربەی شانەکان [ی داعش] هەڵوەشێندراونەتەوە، سەرکردەکانیش لە پێگەكانی بەرپرسی شەریعە، موفتی گەورە، بەرپرسی تۆماری گشتی، بەرپرسی گواستنەوەی بۆمبە خۆکوژییەکان و سەرکردەی گروپە جوڵاو و جێگیرەکان له‌ناوبراون."\nپۆلیسی فیدڕاڵی عێراق 19 نیسان چەند کەرەستەیەکی تەقەمەنییان دۆزییەوە لە حەشارگەیەکی داعشدا لە قەزای حەویجە، خۆرئاوای پارێزگای کەرکوک. [خاوەنی وێنە: فەرماندەیی پۆلیسی فیدڕاڵی]\nلەگەڵ هەر هێرشێکی پوچەڵکراوەدا، هێزە ئەمنییەکان چەندین بەڵگەیان دۆزیوەتەوە لە حەشارگەکانی گروپەکەدا کە زانیاری هەواڵگری دەخه‌نه‌ڕوو دەربارەی پاشماوەکانی داعش و ئەو شوێنانەی خۆیانی لێ حەشاردەدەن، ئەمەش دەبێتە سەرەداو بۆ ئەنجامدانی ئۆپەراسیۆنە پێشگیره‌كان.\nوتی بەرزبوونەوەی هێرشەکانی داعش لەمدواییەدا دەکرێت سەیربکرێت وەک هەوڵی گروپەکە بۆ قۆزتنەوەی کێشە ناوخۆیی و سیاسییەکان بۆ به‌رفراوانکردنی چالاکییەکانی خۆی.\nناوبراو وتی گروپەکە لەئێستادا لە هەوڵی ئەوەدایە سه‌رقاڵیی هێزە ئەمنییەکان به بەرەنگاربوونەوەی پەتای ڤایرۆسی کۆرۆنای نوێ (کۆڤید-19) بقۆزێتەوە بۆ ئەنجامدانی هێرشی گەریلایی لەو ناوچانەی ئەمنیەتێکی پتەویان نییە.\nوتی ئەو ئۆپەراسیۆنانە دەریدەخەن کە داعش بە چالاکی دەمێنێتەوە و دەتوانێت جارجار هێرشی تیرۆریستی ئەنجامبدات و ئاماژەیکرد بۆ ئەوەش کە بەردەوامیی هەوڵەکان پێویستە بۆ رێگریکردن لە گروپەکە تا جارێکی تر پێگەکەی بەدەستنەهێنێتەوە.\nسەرکردەی داعش لە عێراق ده‌مێنێته‌وه\nبەگوێرەی راپۆرتەکانی میدیا دەربارەی هاتنەناوەوەی ئەمدواییەی سەرکردە نوێكه‌ی داعش، ئەبو ئیبراهیم هاشمی قوڕەیشی بۆ عێراق، ئەبو ره‌غیف وتی قوڕەیشی "هەرگیز عێراقی بەجێنێهشتووە".\nوتی ئەو زانیاریانەی بەردەستن ئەوە پشتڕاست دەکەنەوە کە قوڕەیشی، کە ناوی راستەقینەی ئەمیر محەمەد عەبدولڕەحمان مەولایە، لە چەندین شوێنی جیاواز لە باکور و خۆرئاوای عێراق خۆی حەشاردەدات.\nوتیشی: "هاتوچۆی کردووە بەبێ ئەوەی گومان دروستبکات، بە گۆڕینی روخساری و بەکارهێنانی رێگای نهێنی."\nئەبو ره‌غیف وتی: "ئاژانسە هەواڵگرییەکانمان بەدووی جموجۆڵی تاوانبارەکە کەوتوون لەوکاتەوەی لە سەرەتای تشرینی دووەمدا وەک سەرکردەی نوێ [ی داعش] هەڵبژێردرا" و ئاماژەیکرد بۆ ئەوەش کە ئێستا زانیاری زیاتر دەربارەی جموجۆڵ و پلانەکانی قوڕەیشی له‌به‌رده‌ستدایه.\nعێراق هەوڵەکانی داعش بۆ دامەزراندنەوەی 'ویلایەتەکەی' هەڵدەوەشێنێتەوە\nهەوڵەکانی داعش بۆ زیندووكردنه‌وه‌ی 'پارێزگاکان'ی لەلایەنی ئۆپەراسیۆنەکانی هێزەکانی عێراقەوە رێگرییان لێدەکرێت.


كوردستان – پەڕە 2 – هه‌ڵوێست\nسه‌ره‌تا / كوردستان (لاپه‌ڕه 2)\n2018-02-25 بابه‌تی نوێ, شرۆڤه‌ی سیاسیی, كوردستان 0\nبرایم فەڕشی کورد بە هەر هۆێکەوە بووبێت، لە درێژەی هەزارە و سەدەکان، کیانی خۆی پێکنەهێناوە و بۆتە سوخرەی دەستی ترک وعاڕەب و عەجەم، کە خۆی سووچداری سەرەکی بووە. خاوەخاوی بیر وهزر و سیاسەت، خەیانەت و هاوقۆڵیکردنی دوژمنان، خووگرتن بە ژیانی تەپەسەریی، کۆیلەیی، کە ڕەنگدانەوەی فکریی، فەرهەنگی کەسایەتیشی لێکەوتۆتەوە، هۆیەکانی مانەوە …\n2018-02-17 بابه‌تی نوێ, سیاسیی, كوردستان 0\nرەزا شوان لە ئەمڕۆدا گەندەڵی ترسناکترین و زیانبەخشترین دیاردەی نەرێنی دەوڵەت و دەسەڵات و نەخۆشییەکی مەترسیدارە. تا رادەیەک کە،خەریکە بڵاوبێتەوە و ببێت بە پەتا و لە دەسەڵاتی باڵاوە شۆڕببێتەوە بۆ خوارەوە و، ژمارەیەکی زۆرتری دەسەڵاتدارن و کاربەدەستان تووشی ڤایرۆسی گەندەڵی ببن. لە راستی دا گەندەڵی لە تیـرۆر زۆر مەترسیدارترە. چەمکی …\n2018-02-03 بابه‌تی نوێ, رۆژاوا, شرۆڤه‌ی سیاسیی, كوردستان 0\nهاشم كه‌ریمی هێندێک لە مێژوونووسان پیانوایە مێژوو دەوەرانیە و دووپات دەبێتەوە، بەڵام زۆربەی مێژوونووسان لەگەڵ ئەو بیرۆکەن کە مێژووهەر بەرەو پێشکەوتنە ودووبارە نابێتەوە، هەرچەند هەڵکشان و داکشانی هەیە. لە سیاسەتی ئەمڕۆی جیهانیدا هێندیک شت بەرچاو دەکەون کە مرۆڤ تووشی گومان دەکەن کە بڵێی ئەوەی دەڵین میژوو دەوەرانیە راست نەبێ؟ شەڕی …\nلاپه‌ڕه‌ی 2 له 14«12345 » 10...دوایین »


هاوپەیمانێتی یەكێتی‌و گۆڕان.. لە قازانجی كێدایە؟\nگۆڕان دوو رێككەوتنی سیاسی لەگەڵ یەكێتی هەیە كە یەكێكیان بە مردوویی لەدایكبوو، ئەوی تر بە نیوەناچڵی جێبەجێكرا، ئێستا رێككەوتنی سێیەمی ئیمزاكردووە كە دروستكردنی هاوپەیمانێتییە بۆ هەڵبژاردنی پێشوەختە لە عێراق، یەكێتی‌و گۆڕان چ سودێك لە یەكتر دەبینن ؟ هاوپەیمانی یەكێتی‌و گۆڕان دەتوانێت ببێت بە بەدیلی پارتی لە پەرلەمانی داهاتووی عێراقدا ؟\nیەكێتی‌و گۆڕان.. رێككەوتنێكی نوێ\nیەكێتی نیشتمانی‌و بزوتنەوەی گۆڕان رێككەوتنێكی نوێیان كرد‌و بڕیاریاندا هەردووكیان پێكەوە لەژێر ناوی "هاوپەیمانی كوردستان" بچنە ناو هەڵبژاردنی پەرلەمانی عێراقەوە، ئەم هاوپەیمانێتییە لاهور شێخ جەنگی هاوسەرۆكی یەكێتی سەرۆكایەتی دەكات.\nلەدوای دروستبوونی بزوتنەوەی گۆڕانەوە لە ساڵی 2009، ئەمە سێیەمین رێككەوتنی سیاسییە كە لەگەڵ یەكێتی ئیمزای دەكات.\nدوای چەند هەفتەیەك لە گفتۆگو دور لە چاوی كامێراكان، یەكێتی و گۆڕان تەنیا ئەوەیان بۆ رایگشتی دركاندووە كە هاوپەیمانێتییان بۆ هەڵبژاردن كردووە، ئەمەش لە كاتێكی درەنگ وەختدا، تا ئەو ڕادەی میدیای هەردوو حزب تەنانەت ناوی هاوپەیمانێتییەكەشیان بڵاونەكردەوە تا ئەوكاتەی لە كۆمسیۆنی هەڵبژاردنەكان تۆماركرا.\nتائێستا وردەكاری رێككەتنەكە نازانرێت، ئایا ئەمە رێككەوتنە تەنیا بۆ هەڵبژاردن و دابەشكردنی كورسییەكانە لەسەر ئاستی بازنەكانی هەڵبژاردن؟ یاخود رێككەوتنێكی سیاسییەو بۆ دوای هەڵبژاردنیش بەردەوام دەبێت و هەردوولا لەسەر ئاستی عێراق بەتەواوەتی روانگەی خۆیان یەكخستووە ؟\nلەناو یەكێتی ناڕەزایەتی لەبارەی رێككەوتنەكە هەیە، ماڵی كۆسرەت رەسوڵ عەلی سەرۆكی ئەنجومەنی باڵای سیاسی یەكێتی دەڵێن ئاگاداری رێككەوتنەكە نین و لە دانانی كاندیدەكاندا هەولێر لەبەرچاو نەگیراوە، مەلا بەختیار رێككەوتنەكە بە رێككەوتنێكی "ناچاریی" ناودەبات كە هەردوولا بەهۆی لاوازبوونی پێگەی جەماوەرییانەوە پەنایان بۆ بردووە، بە كورتی بافڵ تاڵەبانی و لاهور شێخ جەنگی هاوسەرۆكەكانی یەكێتی ئەندازیاری رێككەوتنەكەن كە هەردووكیان لەدوای كۆچی دوایی نەوشیروان مستەفا رێكخەری گشتی بزوتنەوەی گۆڕانەوە چاویان لە گەڕاندنەوەی گۆڕانە بۆ ناو یەكێتی.\nلەسەرەتای بڕیاردان لەسەر هەڵبژاردنی پێشوەختە لە عێراق، سەركردەكانی بزوتنەوەی گۆڕان بیرۆكەی دروستكردنی هاوپەیمانێتی سێقۆڵی (پارتی+ یەكێتی+ گۆڕان)یان لاپەسەند بوو، هەندێك كاریشیان كرد بۆ دروستبوونی ئەم هاوپەیمانێتییە، بەڵام یەكێتی‌و پارتی نەگەیشتنە رێككەوتن.\nكاتێك یەكێتی‌و پارتی بڕیاریاندا بە جیا بچنە ناو هەڵبژاردنەوە، بزوتنەوەی گۆڕان كەوتە بەردەم چوار سیناریۆ:\n• بەشێوەیەكی سەربەخۆ بچێتە ناو هەڵبژاردنەوە\n• لەگەڵ پارتی بچێتە ناو هەڵبژاردنەوە\n• لەگەڵ یەكێتی بچێتە ناو هەڵبژاردنەوە\n• لەگەڵ لایەنە ئۆپۆزسیۆنەكان بچێتە ناو هەڵبژاردنەوە\nلەناو ئەم چوار سیناریۆیەدا، بزوتنەوەی گۆڕان كلیكی لەسەر هاوپەیمانێتیكردن لەگەڵ یەكێتی كرد، چونكە هیچ یەكێك لە بژاردەكانی تر گرەنتی ئەو ژمارە كورسییەیان بۆ نەدەكرد كە گۆڕان داوای دەكرد.\nهەڵبژاردنی یەكێتی بۆ هاوپەیمانێتی رەنگە بژاردەیەكی ناچاریی بوبێت بۆ گۆڕان، بەتایبەتیش لەكاتێكدا كە لە هەرێمی كوردستان رێككەوتنی سیاسی لەگەڵ پارتی هەیە‌و رەنگە ئەم نزیكبونەوەیە لە یەكێتی دواجار زیان بە رێككەوتنەكەی لەگەڵ پارتی بگەیەنێت، بەڵام دەكرێت بەلایەكی تردا رێككەوتنەكە بزوتنەوەی گۆڕان لە هێزێكەوە كە جارێك پارتی دژی یەكێتی‌و جارێكی تر یەكێتی دژی پارتی بەكاری بهێنێت، بكات بە هێزێك كە ئەو، پارتی‌و یەكێتی دژی یەكتر بەكاربهێنێت.\nلەبەرامبەردا هاوپەیمانێتییەكە بۆ یەكێتی ئەو سودەی دەبێت كە بتوانێت جارێكی تر كورسییەكانی زۆنەكەی خۆی لە یەك سەبەتەدا كۆبكاتەوە‌و بخاتە ناو ململانێی سیاسی دوای هەڵبژاردن‌و دابەشكردنی كێكی دەسەڵات لە بەغداد.\nساڵی 2018 كاتێك حكومەتی نوێ لە عێراق بە سەرۆكایەتی عادل عەبدولمەهدی پێكهات، بزوتنەوەی گۆڕان لە هەرێمی كوردستان رێككەوتنی لەگەڵ پارتیدا هەبوو، بەڵام پارتی هیچ پۆستێكی وزاری لە عێراق بە بزوتنەوەی گۆڕان نەدا، ئەمە گۆڕانی نیگەران كرد، هاوپەیمانێتی گۆڕان لەگەڵ یەكێتی رەنگە لە حكومەتی داهاتووی عێراق هەندێك پۆست لە بەغداد بۆ گۆڕان زامن بكات.\nسەرباری ئەمانە، بەگشتی هاوپەیمانێتی لەگەڵ یەكێتی بۆ هەڵبژاردنی پێشوەختەی عێراق، چانسی مانەوەی بزوتنەوەی گۆڕان لەناو هاوكێشەی عێراقدا زامن دەكاتەوە، ئەم رێككەوتنە گۆڕانی بردە ناو بەرەیەكی نوێ لە عێراق كە دەوترێت ئێرانییەكان كار بۆ زیندوكردنەوەی دەكەن لەناو گەمەی سیاسی دوای هەڵبژاردندا.\nهەڵبژاردنی پێشوەختەی عێراق بەرەنجامی هەڵبژاردنی "شۆڕشی ئۆكتۆبەر"ی 2019ی عێراق بوو، كە خۆپیشاندانەكان عادل عەبدولمەهدی سەرۆك وەزیرانیان ناچار بە دەستلەكاركێشانەوە كرد، ئەمریكا پاڵپشتی ئەم خۆپیشاندانانەی كرد بەو ئومێدەی كۆتایی بە حوكمی هێزە نەریتییەكانی نزیك لە ئێران بهێنێت، ئێرانییەكانیش دژی وەستانەوە، هەڵبژاردنی پێشوەختەی كە رۆژی 10ی ئۆكتۆبەری ئەمساڵ بەڕێوەدەچێت، گەڕی كۆتایی ئەم ناكۆكیەیە لەنێوان ئێران‌و ئەمریكا سەبارەت بە چارەنوسی عێراق.\nئەمریكییەكان چاویان لەوەیە یاسای نوێی هەڵبژاردنەكان لە عێراق دەرفەت بۆ هاتنە پێشەوەی كەسانی سیاسی نوێ خۆش بكات، كەسانێك كە بتوانرێت لە داهاتوودا جڵەوی عێراقیان بدرێتە دەست، ئێرانییەكانیش دەیانەوێت ئەو پەیامە بە واشنتۆن بدەن كە سەرباری دروستبوونی ناڕەزایەتی شەقام لەدژیان، هێشتا لایەنە سیاسییە نەریتییەكان پێگەیان لەعێراقدا هەیە، ئەو لایەنانەی كە لەسەردەمی خەبات دژی سەددانەوە دۆستایەتی بەهێزیان لەگەڵ ئێران هەیە.\nپارتی گرەو لەسەر سەركەوتنی سەدرییەكان دەكات، یەكێتیش چاوی لە عەممار حەكیم‌و حەیدەر عەبادی‌و لایەنە شیعەكانی ترە‌و لەناو سوننەكانیش چاوەڕێی سەركەوتنی حەلبوسی دەكات لەبەرامبەر رەوتەكەی ئوسامە نوجێفی‌و هاوپەیمانەكانی.\nدوای هەڵبژاردن‌و لەكاتی دروستكردنی كوتلەی گەورە بۆ پێكهێنانی حكومەت، رەنگە هاوپەیمانێتی یەكێتی‌و گۆڕان بكەوێتە بەرامبەر پارتی‌و ئەمەش لێكەوت لەسەر پێگەی گۆڕان لەناو حكومەتی هەرێم بەجێبهێڵێت.\nمێژووی رێككەوتنەكانی یەكێتی‌و گۆڕان\nساڵی 2009 نەوشیروان مستەفا بەتەواوەتی لە یەكێتی جیابووەوە‌و لەگەڵ ژمارەیەك لە سەركردەكانی یەكێتی بزوتنەوەیەكی نوێی بەناوی "بزوتنەوەی گۆڕان" راگەیاند، ئەو سەردەمە نەوشیروان مستەفا لە وەڵامی ئەوانەدا كە دەیانوت گۆڕان لە یەكێتی ئینشیقاقی كردووە دەیوت:" گۆڕان هێزێكی نوێیە‌و مونشەقی هیچ حزبێكی تر نییە، ئەوان یەكێتییان بۆ خاوەنەكانی بەجێهێشتووە"، بەڵام ئەمە ئەو وێنایەی كاڵنەكردەوە كە تائێستاش زۆرینەی یەكێتییەكان بزوتنەوەی گۆڕان بە پارچەیەكی جیاكراوە لە یەكێتی تەماشا دەكەن نەك پارتێكی سیاسی سەربەخۆ، یەكێتییەكان بێ گوێدانە گرژی پەیوەندییەكان لەگەڵ گۆڕان ساڵانە لەیادی كۆچی دوای نەوشیروان مستەفادا سەردانی گۆڕەكەی دەكەن.\nلەدوای دروستبوونی بزوتنەوەی گۆڕانەوە، پەیوەندییەكانی نێوان یەكێتی‌و گۆڕان بەچەندین قۆناغی هەڵبەرزو دابەرزدا گوزەری كردووە، لەسەرەتادا گۆڕان ئاڕاستەی ململانێ سیاسییەكانی بەپلەی یەكەم لەگەڵ یەكێتیدا بوو، لە قۆناغێكی تردا ئاڕاستەكەی گۆڕی بۆ پارتی‌و هەندێكجاریش لە یەككاتدا ركابەرێتی هەردووكیانی دەكرد، بەڵام ئێستا دۆخەكە گۆڕاوە‌و گۆڕان لەبری نەیارێتی دەیەوێت دۆستایەتی‌و رێككەوتنی لەگەڵ پارتی‌و یەكێتیشدا هەبێت.\nسەرباری ناكۆكییەكان، بزوتنەوەی گۆڕان رۆژی 12ی تشرینی دووەمی ساڵی 2014 یەكەمین رێككەوتنی فەرمی لەگەڵ یەكێتی ئیمزاكرد، ئەمە رێككەوتنی پێكهێنانی حكومەتی خۆجێی سلێمانی بوو، كە هەردوولا ناكۆك بوون لەسەری‌و هیچیان سازشیان بۆ ئەوی تر نەدەكرد، بەپێی ئەم رێككەوتنە پۆستەكانی پارێزگای سلێمانی‌و هەڵەبجەیان لەنێوان خۆیان دابەشكرد.\nدوای نزیكەی حەوت ساڵ لە ئیمزاكردنی، هێشتا رێككەوتنی پێكهێنانی حكومەتی خۆجێی لە سلێمانی لەنێوان یەكێتی‌و گۆڕاندا بەنیوەناچڵی ماوەتەوە‌و لە هەر گفتوگۆیەكدا لەگەڵ یەكێتی، بەرپرسانی بزوتنەوەی گۆڕان باسی جێبەجێكردنی ئەو رێككەوتنە دەكەن.\nدوای زیاتر لە دوو ساڵ لە ئیمزاكردنی رێككەوتنی پێكهێنانی حكومەتی خۆجێی لەگەڵ یەكێتی، رۆژی 17ی ئایاری 2016 گۆڕان رێككەوتنێكی نوێی لەگەڵ یەكێتی ئیمزاكرد، ئەمە رێككەوتنێكی فراوانتر بوو، ناوی لێنرابوو "رێككەوتنی سیاسی نێوان یەكێتی‌و گۆڕان" هەندێكجاریش بە رێككەوتنی "دەباشان" ناودەبرێت، رێككەوتنەكە لەنێوان هەردوو كۆچكردوو جەلال تاڵەبانی‌و نەوشیروان مستەفا ئیمزا كرا، بەڵام ئەم رێككەوتنەش پەیوەندییەكانی نێوان هەردوو حزبەكەی ئاسایی نەكردەوە، چونكە رێككەوتنەكە جێبەجێ نەكرا، رۆژی 20ی كانونی یەكەمی 2017 بزوتنەوەی گۆڕان لایخۆیەوە رێككەوتنەكەی هەڵپەسارد، بزوتنەوەی گۆڕان لەمەشدا یەكێتی تۆمەتبار دەكات بەوەی پابەندی جێبەجێكردنی رێككەوتنەكە نەبووە.\nئێستا وەكو دوو هێزی سیاسی كە زیاتر گۆڕەپانی كاركردنی سیاسییان لە پارێزگای سلێمانیدا چڕبووەتەوە، لەنێوان بزوتنەوەی گۆڕان‌و یەكێتیدا دوو رێككەوتنی فەرمی هەیە، رێككەوتنی پێكهێنانی حكومەتی خۆجێی سلێمانی كە وادەی فەرمییەكەی كۆتایی هاتووە‌و پێویستی بە نوێكردنەوە هەیە، لەگەڵ رێككەوتنی بەشداریكردن لە هەڵبژاردنی پەرلەمانی عێراق بە یەك هاوپەیمانێتی.\nمانگەكانی كۆتایی ساڵی 2018 یەكێتی هەندێك هەوڵیدا بۆ رێكخستنی كۆبونەوە لەگەڵ بزوتنەوەی گۆڕان‌و تێهەڵچوونەوە بە پەیوەندییەكانی نێوانیان، بەڵام ئەوكات گۆڕان سازدانی هەرجۆرە كۆبونەوەیەكی رەتدەكردەوە، میدیای فەرمی گۆڕان رۆژی 29ی كانونی دووەمی 2019 هۆكاری رەتكردنەوەی كۆبونەوەی لەگەڵ یەكێتی لە شەش خاڵدا راگەیاند كە ئەمانە بوون:\n• نیگەرانی لە جێبەجێنەكردنی بەشێكی گرنگی رێككەوتنی حكومەتی خۆجێی پارێزگای سلێمانی.\n• بەردەوامی سزادانی سیاسی بزوتنەوەی گۆڕان‌و هەڵسوراوانی لە لایەن یەكێتیەوە.\n• نیگەرانی لە جێبەجێنەكردنی رێككەوتنی نێوان هەردوولا.\n• نەبردنە سەری بەڵێنی رازیبونی یەكێتی بە دواخستنی هەڵبژاردنەكانی 30 ئەیلولی پەرلەمانی كوردستان.\n• هەوڵدانی یەكێتی بۆ پشتگوێخستنی گۆڕان لە كابینەی نوێَی حكومەتدا.\n• یەكێتی دەیەوێت گۆڕان وەك كارتێك دژی پارتی بەكار بهێنێت.


هەست کردن بە ئازار\nله‌لایه‌ن: محەمەد ڕزگار - به‌روار: 2021-04-05-00:33:00 - کۆدی بابەت: 4159\nهەست کردن بە ئازار چییە؟\nزانایان گەشتن بە دۆزینەوەی سێ ناوەند لەناو دەماخ و دڕکە مۆخدا کە پەیوەستن بە ئازاری قووڵ و ڕووکەش، ئازاری کورت و درێژخایەن، ناوەندەکانیش ئەمانەن:\n١-ناوەندی جۆگەی دەردراوی خاکی دەکەوێتە ناو دەماخی ناوەڕاست (Periaqueductal Gray).\n٢-ناوەندی ناوەڕاستی سکۆڵەی دەنوکی (Rostral ventromedial) دەکەوێتە ناو لاکێشە دەماخ.\n٣-ناوەندێکی تر دەکەوێتە چینی دەرەوەی قۆچە پشتی دڕکەپەتک (Dorsal Horn).\nتوانستی کۆسپەی ئازار(Pain Threshold)، دەرکەوتن لە ئافرەتان نزمترە لە پیاوان، بەمانای ئەوەی کەوا ئافرەتان زیاتر هەست بە ئازار و هەستی بەرکەوتن دەکەن، ئەو سیفەتەش هەر لە تەمەنی کۆرپەوە لەگەڵ ڕەگەزی مێینەدا هاتووە، هەربۆیە مێینە لە تەمەنی منداڵی و پێگەشتوویی کاردانەوەی بۆ خواردنی پێست و دەست لێدان زیاترە، وەک لە کاتی خۆشۆردن، یان بەرکەوتنی تەوژمێکی کارەبایی نزم، بە شێوەیەکی گشتی نێرینە زیاتر بەرگەی ئێش و ئازار دەگرێت وەک لە مێینە، یەکێک لە خاڵە پۆزەتیڤەکانی ئەو جیاوازیەش ئەوەیە کەوا ئافرەتان زووتر بەدەنگ ئازارەکانیانەوە دەچن و سەردانی پزیشک دەکەن و زووتر نەخۆشیەکەیان چارەسەر دەکرێت، لەلایەکی ترەوە ئافرەت بەرگەی ئازاری درێژخایەنی زیاترە لە پیاوان بەهۆی بوونی ئەزموونێکی زۆری لە ئازارەکانی منداڵبوون و بێ نوێژی و سک پڕی.\nزانایانی دەروون ناسی دەڵێن: جێی گومان نیە کەوا مێینە توانای بەرگەگرتنی ئازاری درێژخایەتەکانی زۆر زیاترە لە نێرینە هەروەک دەبینین لە سیفەتی ماشوزی، ئەو بەرگەگرتنەی مێینە تەنها لە کاتی منداڵبوون و سک پڕی نییە، بەڵکو لە زۆر بۆنەی ترەوە دەبینین وەک لە کاتەکانی شەڕوشۆڕ، لەوانەیە ئەو توانای ئافرەت بۆ ئەو بەرگە گرتنە پەیوەست بێت بە لایەنی بایۆلۆژی خودی ئافرەت، یان لەوانەیە شتێکی مەعنەوی بێت، جا هەریەک بێت لەو دوو هۆیە ئەو بەرگەگرتنەی ئافرەت بووەتە شتێکی دامەزراو و ڕاستەقینە و ڕاستی، هەر بۆیە ژمارەیەکی زۆر لە ئافرەتان خۆیان بەخت دەکەن لە پێناو هەندێک خزمەتگوزاری کۆمەڵایەتی وەکو خزمەتکردنی برینداران لە کاتی شەڕدا، واتە خزمەتی ئافرەت تەنها پەیوەست نییە بە منداڵی خۆی و خێزانەکەیەوە، بەڵکو لەو بەربەست و ناوبڕەیە دەچێتە دەرەوە بۆ بازنەیەکی گەورەترە کە خزمەتی کۆمەڵگەیە، هەر لەبەر ئەمەشە هەندێک لە زانایان دەڵێن ئەو پێکهاتە دەروونیەی ئافرەت و ئەو تایبەتمەندیە وادەکات بڵێین ئافرەت زۆر گونجاوە بۆ دایکایەتی و گونجاوترە بۆ پەروەردە و چاودێری و خزمەتکردن بۆ هێنانەدی خۆشی و کامەرانی بۆ خەڵکی تر، هەرچەندە گەر پەیوەندی خوێنیش نەبێت لە نێوانیان، بەبێ گوێدان بە ماندووبوون، لەسەر حیسابی ئارامی و ئیسراحەتی خۆی.\nکاتێک ئافرەت تووشی ئێش و ئازارێک دەبێت وا بە ئاسانی لە یادی ناچێت، هەرکاتێکیش ئەو ئازارەی بیر بکەویتەوە دووبارە ئازاری پێدەگاتەوە، هۆکاری تەنها بۆ ڕزگاربوون لەو کێشەیە ئەوەیە کە ماوەی بدرێتێ زۆر بە وردی و بە درێژی و بە قوڵی باسی ئەو ڕووداوە بکات کە ئازاری پێ گەیاندووە، بە تایبەتی لای یەکێکی خۆشەویست و دڵسۆزی بۆی، ئەگەر ئەم کارە نەکات ئەوە ئەو یادە هەر بە هەڵواسراوی لەناو ناخی دەروونی دەمێنێتەوە و پاڵەپەستۆ دەخاتە سەردڵ و سنگی و لەوانەیە تووشی خەم و پەژارەی درێژخایەنی بکات، بەڵام گەر بواری درا ئەم ڕووداوە باس بکات ئەوا ئەو پاڵەپەستۆ دەروونیەی نامێنێت و بە تاڵ دەبێتەوە، بەڵام کاتێک نێرینە توشی ئەم جۆرە ڕووداو و ئازارە دەروونیانە دەبێت، زۆر بە قوڵی و ووردی بیر لە هەموو لایەنەکانی ئەم ڕووداوە دەکاتەوە و بە خێرایی، تاوەکو چارەسەری گونجاوی بۆ دابنێت، لە هەمان کاتیش پێویستی بەوە نیە باسی بکات لەکاتی دانانی بەرنامەکەی.\nپێویستە ئەوەش بزانین کەوا زۆر قسەکردن و گێڕانەوەی ڕووداوە ئازار بەخشەکان ڕەوشتێکی زۆر پەسەند نیە بۆ ئادەمیزاد بەتایبەت ئەوانەی گەشتوونەتە ئاستی بەرزی پۆستی بەڕێوبەرایەتی چونکە زۆر نهێنیەکان تیایدا ئاشکرا دەبن، هەر ئەوەیە بۆتە یەکێک لەو هۆکارانەی کە وای لە هەندێک لە زانایان کردووە بڵێن ڕەگەزی مێینە بۆ پۆستە بەرزەکانی بەڕێوەبردنی ووڵات ناشێن.\nلە کۆتایی ئەو بڕگەیە دەڵێین لەبەر ئەوەی ڕێژەی چەوری لەشی ئافرەت لە چەوریی پیاوان زیاترە بۆیە زۆربەیان بەرگەی سەرما زیاتر دەگرن، هەرچەندە پێستیان تەنکترە.\nبنەماکانی دەروونزانی گشتی /ن: عزالدین احمد عزیز\nبابه‌ته په‌یوه‌ندیداره‌كان به : هەست کردن بە ئازار


سەرچاوەکان دەڵێن زیاد لە 12,000 مەدەنی -- کە دەوترێت قوربانیی میلیشیاکانی سەر بە ئێرانن لەنێو هێزەکانی حەشدی شەعبیدا -- هێشتا بێسەروشوێن ماونەتەوە.\nعومەر عەلی لە بەغدا\nژنێکی عێراقی وێنەیەکی کوڕە ونبووەکەی بەدەستەوەیە لەکاتی خۆپیشاندانێكدا کە داوای ئاشکراکردنی شوێنی هەزاران کەسی بێسەروشوێنکراو دەکات. [وێنەکە لەسەر ئینتەرنێت بڵاوبۆتەوە]\nشوێنی هەزاران عێراقی کە "بەزۆر بێسەروشوێنکران" لەکاتی شەڕەکانی ئازادکردنی وڵاتەکەدا لەدەستی رێکخراوی "دەوڵەتی ئیسلامی" (داعش) لە پێنج ساڵی رابردوودا هێشتا بە نادیاری ماوەتەوە و خێزانەکانیان بەدوای وەڵامدا دەگەڕێن.\nبەرپرسانی عێراق ناتوانن ژمارەیەکی تەواوی خەڵکە بێسەروشوێنکراوەکە بدەن، بەڵام سەرچاوە سیاسییەکان لە پارێزگا زۆرینە سوننەكاندا بە زیاد لە 12,000 كه‌س دەیخەمڵێنن کە هێشتا ونن، لەنێویاندا لاو، پیر، ژن و منداڵان هەن.\nهەمان ئەو سەرچاوانە دەڵێن زۆربەی بەزۆر بێسەروشوێنکردنەکان لەلایەن گروپه چەکدارەکانی سەر بە ئێرانه‌وه لەنێو هێزەکانی حەشدی شەعبیدائەنجامدراون.\nبەگوێرەی هاوپەیمانێتی قەراری عێراقی کە لەلایەن جێگری سەرۆکی پێشووی عێراقه‌وه، ئوسامە نوجه‌یفی، رێبەرایەتی دەکرێت، خەڵکە ونبووەکە بەزۆر بێسەروشوێنکران لە ناوچەکانی رەزازە، سەقلاویە، سەرسار و کەرمە لە پارێزگای ئەنبار؛ جورف سەخر لە پارێزگای بابل؛ زیراع دیجلە و ئەبوغرێب لە بەغدا؛ سلێمان بەگ، سینیە، سامەڕا و دۆر لە پارێزگای سەلاحەدین؛ لەگەڵ چەندین شارۆچکەی دیکە لە پارێزگاکانی کەرکوك و نەینەوا و دیالە.\nهاوپەیمانێتیەکە لە بەیاننامەیەکی 5 ئەیلولدا رایگەیاند كه زۆربەی ونبووەكان لەکاتی شەڕی دژی داعشدا لە 2015 و 2016 هەڵاتن و بەگوێرەی شایەتیی هاوڵاتیان لەلایەن چەند هێزێکی چەکدارەوە دەستگیرکران کە هەماهەنگییان لەگەڵ حەشد هه‌بوو.\nدۆزینەوەی 31 جەستەی نەناسراو لە ناوچەی جورف سەخر لە مانگی رابردوودا بووە هۆی ناڕەزایی لەنێو هاوڵاتیاندا و ترسی ئەوەی زیادکرد کە زۆرێك لە بێسەروشوێنەکان هه‌ر ئه‌و كاته کوژرابن لەلایەن ئه‌و گروپە چەکدارانه‌وه كه له دەرەوەی یاسان.\nسیاسییەکان و رێکخراوەکانی کۆمەڵگەی مەدەنی داوای لێکۆڵینەوەیان کرد له‌و ئاشكرابوونی جه‌ستانه و داوایانکرد جەستەکان نەنێژرێن تا ناسنامەی قوربانیەکان و دۆخی مردنه‌كه‌یان ئاشکرا دەکرێت.\nبەڵگەکان ئاماژە بە بوونی زیندانی نهێنی دەکەن\nپەرلەمانتارێكی خەڵکی کەرکوك، خالید مەفرەجی بە دیارونای وت زانیاریە هەواڵگرییەکان ئاماژە بەوە دەکەن کە بەزۆر بێسەروشوێنکراوان لە چەند شوێنێکدا دەستبەسەرکراون کە لە دەرەوەی دەسەڵاتی حکومەتن.\nوتی لە چەند زیندانێکی نهێنیدا دەستبەسەرن لە شاری جورف سەخر لە پارێزگای بابل، ناوچەی سەدر قەنات لە بەغدا و کەمپی ئەشرەف لە پارێزگای دیالە، کە هەموو ئەمانە لەلایەن میلیشیاکانەوە کۆنترۆڵکراون.\nمەفرەجی وتی: "کەس ناتوانێت نکۆڵی لەم زانیاریە بکات لەبەرئەوەی بەڵگە لەسەری زۆرە، لەنێویاندا ئەو راستیەی کە ژمارەیەك لە بەزۆر بێسەروشوێنکراوان لەم زیندانە نهێنیانەوە ئازادکراون لە بەرامبەر پارەدا و ئەوانەن کە ئەم زانیاریەیان داوە و ناوی کەسانی دیکەی بەزۆر بێسەروشوێنکراویان هێناوه کە هێشتا لەو زیندانانەدان."\nوتیشی: "لەخۆمانەوە تۆمەت نابەخشینەوە؛ بەڵگەمان هەیە و دەمانەوێت کەسوکارمان ئازادبکرێن، یان لانیکەم دادگایی بکرێن گەر تۆمەتێکیان رووبەڕووکراوەتەوە."\nمەفرەجی داوای لە حکومەت و پارتە سیاسییەکان کرد چارەسەرێك بدۆزنەوە بۆ ئەم کێشە مرۆییە تا مەینەتیەکان "نەگەنە خاڵێك کە هەندێك کەس پاڵ پێوەبنێن بەرەو تووندڕەوی".


كۆبوونه‌وه‌كه‌ی نێوان سه‌رۆك بوش و ئه‌ردۆگان و ده‌رئه‌نجامه‌كانی\nبه‌پـێی پـسپـۆران و شاره‌زایانی ڕۆژهه‌ڵات و ڕۆژئاوا كورد گه‌وره‌ترین میلله‌ته له جیهان كه خاوه‌نی وڵاتی سه‌ربه‌خۆی خۆیان نین و ژماره‌یان له 35 ملیۆن تێده‌په‌ڕێت كه زۆرتر له نیوه‌یان له به‌شی ڕۆژهه‌ڵاتی توركیادا ده‌ژین.\nكێشه‌ی كورد ده‌گه‌ڕێته‌وه ده‌می شه‌ڕی جیهانی یه‌كه‌م و په‌یمانی 1920 ی سیڤه‌ر و پاشـان په‌یمانی لۆزانی سـاڵی 1923. به‌پـێی ئه‌و شـاره‌زایانه هه‌ر له‌و ده‌مه‌وه كورد ده‌ستیكردووه به خه‌باتی ڕامیاری و چه‌كدارانه بۆ به‌ده‌ستهێنانی مافه ڕه‌واكانی، وه تا ئه‌مڕۆش هه‌ر به‌رده‌وامه. شـاره‌زایان ده‌ڵێن له دایـكبووی پارتی كرێـكارانی كوردسـتان و یاخود په‌كه‌كه وه‌كو پـێشه‌نگی خه‌باتی كورد له‌و به‌شه‌ی توركیادا له‌سه‌ر ئه‌نجامی ئه‌و بارودۆخه‌ی كه له توركیادا هاتووه و باری پـشتگوێخراوی كورد و نه‌بوونی مافه بناغه‌یـیه‌كان. له‌سه‌ر ئه‌نجامی نكۆڵیـكردن له هه‌بوونیان وه‌كو میلله‌تێـك له لایه‌ن ده‌وڵه‌تی توركیاوه، به جۆرێـك زه‌مینه‌یه‌كی گونجاو بۆ له دایكبوونی ڕێـكخراوه‌یه‌كی وه‌كو په‌كه‌كه ڕه‌خسـاندبوو. هه‌ر وه‌كو پارتی دیموكراتی كوردستان كه له كۆماری مه‌هابادی كوردستانه‌وه له شه‌سته‌كانه‌وه به‌ره‌و به‌شه‌كانی تری ئه‌و وڵاتانه‌ی كوردی تیادا ده‌ژین په‌ره‌ی سه‌ندبوو، په‌كه‌كه‌ش به هه‌مان شـێوه له‌وه كه‌ڵك وه‌رگرتن و له كه‌م‌وكوڕی پارت و ڕێـكخراوه‌كانی تری به‌شه‌كانی تر كه و هاوڵاتیانی كوردی تیادا ده‌ژین توانیوێتی په‌ره بسـێنێت و داموده‌زگای خۆی دابمه‌زرێنێت. به‌ڵام به‌پـێی شـاره‌زایان له‌به‌ر ئه‌و ڕێبازه ناڕاسـته كه په‌كه‌كه له‌به‌ری گرتووه نه‌یتوانیوه سه‌ركه‌وتووبێت له ئامانجه‌كانی. ئه‌مڕۆ كێشه‌كه په‌ره‌ی سه‌ندووه و كورد له كوردستانی عێراق توانیوێتی كه‌لاوه‌یه‌ك بۆ خۆی پـێـكبهێنێت كه زۆر له پـسپـۆران ده‌ڵێن بۆته نیگه‌رانی وڵاتانی دراوسێ به تایبه‌تی توركیا. توركیاش حه‌وسه‌ڵه‌ی له‌ده‌ستچووه و له ژێر فشـاری له‌شـكردا نیازی ڕاونانی په‌كه‌كه‌یان هه‌یه له چیاكانی قه‌ندیل، وه به‌م جۆره باری ئاسایشی كوردستانی عێراق تێـكده‌چێت. توركیا له میانه‌ی ڕێـگه‌یه‌كدا گیری خواردووه و نازانێت چۆن كاره‌كه ئه‌نجام بدات. یه‌كێتی ئه‌وروپا وه‌كو یاساوڵ له‌سه‌ریدا ڕاوه‌ستاوه و مه‌رج و به‌ندی به‌سه‌ردا داده‌نێت بۆ وه‌رگرتنی له گڵه‌به‌كه‌یان، وه ئه‌مریكاش نایه‌وێت باری ئاسایشی كوردستان و هه‌روه‌ها عێراقیش تێـكبچێت. وه به‌م مه‌به‌سته سه‌رۆك وه‌زیری توركیا سه‌ردانی ئه‌مریكای كرد بۆ ئه‌وه‌ی فشـار به‌سه‌ر ئه‌مریكا بهێنێت كه ڕێـگای پـێبدات ئه‌و كاره ئه‌نجام بدات.\nبۆ به دواچوونی سه‌رئه‌نجامی سه‌ردانه‌كه‌ی ئه‌ردوگان بۆ واشـنتۆن و گرفتی ده‌یان سـاڵه‌ی توركیا له‌گه‌ڵ په‌كه‌كه، وه شیانی به‌شـداربوونی ڕاسته‌وخۆی حكومه‌تی هه‌رێمی كوردستان له وتووێـژه‌كاندا له‌گه‌ڵ توركیا و دۆزینه‌وه‌ی چاره‌سه‌رێـكی ئاشـتیـیانه بۆ گرفته‌كه، هاوكارمان جانی دیلان له میانه‌ی به‌رنامه‌ی هه‌له‌و واشـنتۆنی ئه‌م هه‌فته‌یه‌دا میوانداری ئه‌م به‌ڕێزانه‌ی كردووه:\nدكتۆر چیا عه‌باس، نووسه‌ر و لـێـكۆڵه‌ره‌وه.\nدكتۆر دلاوه‌ر عه‌لائه‌دین، پـرۆفیسۆر له زانكۆی نۆتنگهام له به‌ریتانیا.


ئازادی موسڵ یان هۆلۆکۆستێکی تر – hkkurdistan\nHome 6 ئەرشیفی بابەتەکان 6 ئازادی موسڵ یان هۆلۆکۆستێکی تر\nئازادی موسڵ یان هۆلۆکۆستێکی تر\nشەڕی ئێستای موسڵ بەو ئارایشەی کە لایەنە بەشدارەکان خۆیان باسی دەکەن، موسڵ لە بازنەیەکی ٣٢٠ دەرەجەیی بست بە بست تەوق کراوە، واتا لەو بازنەیە تەنها ڕوبەرێکی بەرتەسک کە دەکەوێتە لای سوریاوە ئاوەڵە کراوە بۆ ئاوارە بوون و هەڵهاتن، هەتا دەگاتە سنوری سوریا ٢٠٠ تا ٢٥٠ کیلومتر ڕێگایە، پرسیار ئەوەیە ڕێژەی ئەو کەسانەی کە ناتوانن ئەم ڕێگایە ببڕن و ئاوارە بن چەندە؟ چەند سەد هەزار خەڵک دەبێت لە ئاگر و ئاسندا، لە بێ دەرفەتی و بە برسیەتی بمرن؟ لە کاتێکدا هێزەکانی خەتی پێشەوەی شەڕەکە ڕوخسەتی ئەوەیان هەیە هەموو داهۆڵێک ڕەمی کەن و هەر سەیارەیەکیش بە گومانی خۆکوژی بە چەکی میلانۆ تەفرو تونا بکەن، ئایا خەڵکی لێقەوماو ئەتوانن لە ناو موسڵەوە بەرەو جەرگەی شەڕەکە بە سەلامەت ئاوارە بن؟ بەراوردکردن کۆمەڵکوژی موسڵ بە شەڕی شارەکان تر هەڵەیەکی گەورەیە، لە شەڕی موسڵ مەجالی ئاوارەبوون زۆر بەرتەسکە، لە شەڕەکانی تر هێزەکان لە گۆشەی شارێکەوە هێرشیان دەکرد و لە هەمو لایەکەوە خەڵکی لێقەوماو ڕێگای دەرباز بون و هەڵهاتنی هەبوو بەڵام لە موسڵ سەرجەم ڕێگاکان ئاگر و ئاسنە.\nبەڕای من بۆ هەر ئینسانێک کە تەنها ٥ دەقە لە کاتی خۆی تەرخان بکات بۆ بیرکردنەوە لە بارودۆخی ئەو خەڵکە لێقەوماوەی کە هەردوپایان لە زنجیری تەڵەی داعش گیری کردووە و سەریشیان لە دوکەڵی بوردمانی فڕۆکە و جبەخانەی هێزەکانی بەرەی تیرۆریزمی دەوڵەتی گێژ بووە، ئەگەر تەنها ٥ دەقە وەها هەست بکەین کە ئەوانەی لەو دۆزەخە گیریان کردوە ئازیزان و کەسوکاری ئێمەن، بێگومان ناتوانین بە گەشبینیەوە چەپڵە بۆ تۆپ تەیارەکان لێبدەین. ئەگەر هیچ ڕیکەوتنێکی ژێر ژێرەکی نەبێت لەگەڵ داعش بۆ چۆڵکردنی موسڵ و هەموو ڕاستیەکان ئەوەبێت کە دەیخەنە ڕو، دەبێت چاوەڕێی هەر شێوازێک و هەڵسوکەوتێکی وەحشیانەی داعەش بین هەر لە بارمتەگرتن تا چەکی کیمیایی و کۆمەڵکوژی. لەوەدەچێت شەڕی موسڵ بمانکاتە شاهیدی هۆلۆکۆستێکی نوێ و کارەساتی زۆر گەورەی نائینسانی هەر بۆیە من ناتوانم پستگیری لەم شەڕە بکەم هەرچەندە من تەنها کەسێکم و لەوانەیە دەنگم زۆر نەڕوا بەڵام ناتوانم پشتگیری جەریمەو تاوان بکەم، کێشەی کۆمەڵگای بەشەری لەوە دایە کە هەرکەسەتاوانی خەڵکی تر دەکاتە بیانو بۆ تاوانی خۆی. هەموو ئاماژەکان پێماندەڵێن ئاکامی ئەم قڕکردن و ڕەشەکوژیە نێودەوڵەتیە زۆر سامناکە.\nبەدوای گفتوگۆ و سات سەودایەکی زۆری نێوان هێزە جۆراو جۆرەکان و لەگەڵ ئەمریکاو هاوپەیمانانی دەربارەی شەری موسڵ سەرلەبەیانی ڕۆژی 17/10 یەکەم هێرش بۆ سەر شاری موسڵ دەستیپێکرد.\nمن یەکێک لەوانە بووم کە زۆر بەوردی تەعقیبی دۆخەکەو قسەوباسی نێوان هێزەکانمدەربارەی ئەم شەڕە کردووە! ئەوەی هەر لەسەرەتاوە بەدیدەکرا ئەوەبو کە ئامانج لەناوبرنی داعەش نەبوو بەڵکو کێشمەکێش و یەکلابونەوەی لایەنەکان بوو دەربارەی چونە ناو شاری موسڵ و بەشداری لەم شەڕەو بەرکەوتنی بەشی خۆیان. لێدوانە جۆراو جۆرەکانی نێوان ئۆردوگان و عەبادی کە زیاتر لە شەڕی لا کۆڵان دەچو، دەخالەتی سعودیەو قەتەر لەلایەک و جمهوری ئیسلامی و هاوپەیمانانی لە لایەکی تر.\nئەوەی زۆر جێگای نیگەرانی من بوو لە لیدوانەکان دەربارەی ئەم شەڕە کارەساتێکی ئینسانییە کە ئەم هێزانە خۆیان ناتوانن بیشارنەوە.\nبەپێی لێدوانی خۆیان وا چاوەڕواندەکرێت کە ملیۆن و نیوێک کەس لەناو شاری موسڵ هەبێت وە هەر بەپێی گریمانەکان چاوەڕواندەکرێت 700 هەزار کەس بتوانن ئاوارە بن، دواتر دێمە سەر دۆخی ئاوارەکان.\nواتا زیاتر لە 800 هەزار کەس لەم شارە دەمێنێتەوە! بەپێی لێدوانی رێپۆرتەری ڕوداو لە شەوێ 17 لەسەر 18 دەڵێت ” بۆ تێپەڕاندنی هەر کەسێک لە بازگەکانی داعش، قاچاخچی 10 هەزار دۆلار وەردەگرن” هەمومان دەزانین کە ئەم بڕە پارەیە چەند زۆرە، پێشتر بڕەکە کەمتر بوو بەڵام واش خەڵکانێکی زۆر نەیاندەتوانی ڕزگاربن. ئەم هەواڵە ئەوەمان پیدەڵێت ئەوانەی کە پارەدارن شانسی ڕزگاربونیان دەبێت و ئەوانەی هەژار و نەدارن ئەوە دەبێت لەژێر ڕەحمەتی بۆمبا باران بمێننەوە.\nبە پێی ئاماژەی دەزگاکانی ڕاگەیاندن ئەوە دەبیستین کە لە ناو ئەوانەی کە ڕزگاریان بووە زۆر جار هێزەکانی داعەش خەڵکی خۆ کوژی لەگەڵ ڕوانە کردووە، واتا لەناو کۆمەڵێک لە ئاوارە کە خەریکن بەرەو هێزە عیراقیەکان دێن ئەگەری هەیە کە کەسێکیان بۆمبای لەخۆی ببەستبێت و خۆی بتەقێنێتەوە لەناو ئاوارەکان وە هێزە عیراقیەکان. دواتر کە دەگەنە ئۆردگای ئاوارەکان، زۆربەی ئەم ناوچانە لەژێر دەسەڵاتی حەشدی شەعبی، پیشمەرگە، حەشدی وەتەنیدان. زۆربەی زۆری ئەم هێزانە لە سەر بنەمای ڕق و قینەو تۆڵەسەندنەوە دروستبوون.\nنەتەوە یەکگرتوەکان هۆشداریدەدات لە دەستدرێژیکردنە سەر کچان و ژنان لەلایەن بۆ نمونە حەشدی شەعبی و دەڵێت لیژنەی تایبەتمان دروستکردوە، ڕێکخراوی لێبوردنی نێودەوڵەتی هۆشداریدەدات دەرباری کوشتنی خەڵکی بێتاوانی ئاوارە لە کەمپەکانی ژێر دەسەڵاتی حەشدی شەعبی بەبێ هیچ دادگایەک خەڵکی ئاوارە کۆمەڵ کوژ بکەن تەنها وەک تۆڵەی مەزهەبی و قەومی!\nبەجیا لە هەمو ئەمانەی ئیشارەتم پیدا نەتەوە یەکگرتوەکان هۆشداری دەدات و دەڵێت تەنها توانای کۆمەککردنی 400 هەزار ئاوارەمان هەیە و 60 تا 70 هەزار چادر ئامادەکراوە، لەم وەرزەی ئێستا کە بەرەو سەرما دەچین ژیان لەناو چادرەکان دەبێت چۆن بێت؟ ئێمە پێشتر شاهیدی ژیان و دۆخی ئاوارەکان بووین لە کەمپەکان.\nبەدوای شەش سەعات لە دەستپێکردنی ئۆپراسیۆنەکە وتەبێژی پەنتاگۆن دەڵێت” ئەمڕۆ 70 جار فرۆکەکانمان داعەشیان بۆمباران کردوە”. ئەزمونی پێشو نیشانیداوە کە داعەش ئەم هێزەیە کە لەناو خەڵکی ئاسایی و لە شوێنە گشتیەکان خۆی حاشاردەدا، باشە ئەم بۆمبایانە داعەشەکان دەناسن و تەنها بەر ئەوان دەکەون؟ باشە چەندین خەڵکی سڤیل و ژن و پیر و منداڵ بەر ڕەحمەتی ئەم بۆمبایانە کەوتون و دەکەون؟\nهیچ کەس نازانێت ئەم شەڕە چەند دەخایەنێت، هەندێک لە چاودێران پێشبینی شەش حەفتە دەکەن، تەنانەت ئۆبامەش دەڵێت لەوانەیە درێژ خایەن بێت. ئەگەر ئەم شەڕە درێژخایەن بێت و لە ڕۆژێکدا 70 جار بۆردومانی ئاسمانی ئەم شارە بکرێت بەجیا لە بۆردومانی زەمینی و هەموو ئەم مین و بۆمبایەنەی داعەش چاوەڕواندەکرێت یەک خانو لە جێگای خۆی بمێنێتەوە؟ ئایا دۆخەکە لە حەلەب خراپتر نابێت؟\nبەجیا لە کارەساتە ژینگەیەکان کە زۆر قسەو باس هەڵگرێت.\nئایا ئەم شەڕە داعەش لەناو دەبات یان زەمینەی دروستبوونی هێزێکی درندەتر لە داعەش دروستدەکا و قۆناغێکی نوێ و سەرەتایەکی نوێ دەبێت بۆ شەڕێکی گەورەتری قەومی و مەزهەبی؟\nسەرجەم ئەو هێزە عێراقیانەی کە لە گۆڕەپانی سەربازی ئامادەن خۆیان هێزی مەزهەبی و قەومین و زۆربەشیان بە ئاشکرا دەستی دەوڵەتەکانی ناوچەکەن، پێشمەرگە نوێنەرایەتی کورد و حەشدی شەعبی نوینەرایەتی شیعەو حەشدی وەتەنی نوێنەرایەتی هێزە سونیەکان دەکات، کەمە نەتەوەو ئاینەکانی تریش لەنێوان ئەم هێزانە فەوجیان بۆ کراوەتەوە ئێزیدیەکان لەناو پێشمەرگەو مەسیحیەکان و شەبەکەکان لەگەڵ حشدی شەعبی و …تاد. هەر کام لەم هێزانە بەرانبەر بەوانیتربۆ خۆپاراستن یان دژایەتی کردن ئەوانیتر چەکدار کراونجەندین نمونەی زیندومان لەمبارەیەوە هەیە باس لە قەسابخانەی حەشدی شەعبی لە ئەنبار دەکرێت، یاخود پێشمەرگەیەک بە ئاشکرا ڕۆژی یەکەمی شەرەکە بۆ ڕداو دەڵێت” سێ کەسبوون بە عەرەبی هاواریاندەکرد منیش هەرسێکیانم تۆپاند” هەر ئەم نمونانە پیماندەڵێن کە ئەم شەڕە نەک ناتوانێت داعەش لەنێوببات بەڵک و زەمینە لەبارتر دەکات بۆ شەڕێکی تری وەحشیانەی قەومی و دینی. واتا دەمانکاتە شاهیدی کارەساتێکی تری ئینسانی.\nتیرۆریزمی دەوڵەتی ئەگەر بەڕاستی دەیانەوێت تیرۆریزمی ئیسلامی کۆتایی پێبێت، با سویچەکەی لە ڕەئیسیە وە بکوژێنەوە، با مەقەستێک لە شریتی ناوکی بدن، با یارمەتیە لۆجیستیک و سەچاوە مالیەکانی ببڕن.\nشەوی 18 لەسەر 19 ی 10 هاوڵاتیەک لە موسلەوە بۆ ڕوداو قسەیکرد و لەنێو قسەکانیدا ووتی” لەناو موسڵدا بزوتنەوەی جەماوەری سەریهەڵداوەو گەنجان هێرش دەکەنە سەر داعەش و بەرەنگاریاندەبنەوە” ئەگە رئەم هێزە بەرفراوانبێت و خۆی لەناو جەرگەی جەماوەردا هەڵقوڵێت و داعەش وەدەر بنێت وە دواتر ڕێگای دەستێوەردان لە هێزە دەرەکیەکان بگرێت و خۆی دەسەڵاتی شارەکە بگریتە دەست و نمونەیەکی تر لە شێوەی نمونەی پڕشەنگداری کۆبانی نیشانبدات ئەوە دەتوانێت داعەش کۆتایی پێ بێنێت.


2019-11-19 – basknet.org\nئەرشیفی ڕۆژانە: 2019-11-19\nرێكخراوی لێبوردنی نێوده‌وڵه‌تی رایدەگەیەنێت، ئێران بە شێوەیەکی نایاسایی بەردەوامە لە کوشتنی خۆپیشاندەران و دەشڵێت: له خۆپیشاندانه‌كاندا 106كه‌س كوژراون. رێكخراوه‌كه لە راگەیەندراوێکدا ئاماژەی بەوەکردوە، له خۆپیشاندانه‌كانی ٢١ شاری ئێراندا 106كه‌س كوژراون، کە بەپێی بەڵگە ڤیدیۆییەکان و شایەتحاڵەکان و ئامارەکانی چالاکوانی مافی مرۆڤ کوژرانی ئەو ژمارەیەیان لە خۆپیشاندەران بۆ روونبوەتەوە. دەشڵێت” خۆپیشاندەرانی …\nسه‌رچاوه‌یه‌ك له وه‌زاره‌تی دارایی و ئابووری حكوومه‌تی هه‌رێمی كوردستان راگه‌یاند، رۆژی چوار شه‌ممه 2019/11/20 مووچه‌ی وه‌زاره‌تی سامانه سروشتیه‌كان دابه‌ش ده‌كرێت. ئه‌و سه‌رچاوه‌یه ئاشكراشیكرد، له رۆژانی داهاتوودا مووچه‌ی هه‌موو ئه‌و داموده‌زگایانه دبه‌ش ده‌كرێت، كه تا ئێستا مووچه‌كانیان وه‌رنه‌گرتووه. ئه‌مه‌ش له‌كاتێكدایه، ئه‌مڕۆ مووچه‌ی فه‌رمانبه‌رانی وه‌زاره‌تی دادی حكوومه‌تی هه‌رێمی كوردستان دابه‌ش كرا.\nسبەینێ دابەشکردنی نەوتی سپی لە سنوری قەزای چەمچەماڵ و شارەزور و ناحیەی بازیان دەستپێدەکات. لە راگەیاندراوێکدا، بەڕێوەبەرایەتی نەوت و کانزاکانی سلێمانی بڵاویکردەوە، سبەی چوارشەممە، لە سنوری قەزای چەمچەماڵ و شارەزور و ناحیەی بازیان، نەوتی سپی بەسەر ماڵاندا دابەشدەکرێت. رۆژی یەک شەممەی رابردو 2019 /11/17لە پارێزگای هەڵەبجە دەستکرا بە دابەشکردنی نەوت …\nئەمڕۆ سێ شەممە لە بازاڕەکانی ھەرێمی کوردستان نرخی دراوه جیهانیه‌كان به‌م شێوه‌یه 100 دۆلاری ئەمریکی بەرامبەرە بە 120.850 دینار. 100 یۆرۆ بە 133.250 دینارە 100 پاوەن بە 154.750 ھەزار دینارە، 100 لیرەی تورکی بە 21.000 ھەزار دینارە 100 ھەزار تمەنی ئێرانیش بە 10.000 دینارە.\nوەزیری دەرەوەی ئێران هەڵوێستی خۆی لەبارەی خۆپیشاندانەکانی وڵاتەکەی و پشتگیری ئەمریکا لە خۆپیشاندەران ڕاگەیاند و دەڵێت: ئەمریکا هیچ کات ناتوانێ پشتگیرییەکی ڕاستگۆیانە لە خەڵکی ئێران بکات.محەمەد جەواد زەریف، وەزیری دەرەوەی ئێران ڕایگەیاند: خۆپیشاندان مافی گەلە، خۆپیشاندانیش لە یاسایی بنەڕەتی کۆماری ئیسلامی ئێران بە فەرمی ناسێندراوە و پێویست ناکات وڵاتانێکی وەک …\nوەزارەتی پەروەردەی ھەرێمی كوردستان پڕۆژەیەكی ئەلیکترۆنی فێرکاریی رادەگەیەنێت، وەزیری پەروەردەش دەڵێ “پڕۆژەكە ئاسانکاری بۆ فێربوون و روونکردنەوەی بابەت و وانەکانی خوێندن دەكات”. ئالان حەمەسەعید، وەزیری پەروەردەی ھەرێمی كوردستان راگەیاند: “پرۆژەكە خزمەتێکی بەرچاوی قوتابیان دەکات، لە ئاسانکاری بۆ فێربوون و روونکردنەوەی بابەت و وانەکانی خوێندن. وانەکانی سەرجەم قۆناغەکان لە 1ی بنەرەتییەوە …\nژنێكی كورد لە مەككە گیانی لەدەستدا\nوەزاره تى ئەوقاف و كاروبارى ئايينى ئاشكرای كرد، ژنێكی كورد، كە بەمەبەستی ئەنجامدانی عومرە چووەتە مەككە، بەھۆی نەخۆشییەوە لەوێ كۆچی دوایی كرد. لە راگەیەندراوێكدا وەزارەتی ئەوقاف ئاشكرای كرد: رۆژی دووشەممە 18/11/2019 لە شاری مەککە عومرەکارێک بەناوی (فەریدە حوسێن فتاح) لەدایکبووی ساڵی 1950 دانیشتووی پارێزگای سلێمانی، بەھۆی نەخۆشی کۆچی دوایی کرد”. …


سەیلم (زنجیرەی تەلەڤیزیۆنی) - ویکیپیدیا، ئینسایکڵۆپیدیای ئازاد\n٢٠ی نیسانی ٢٠١٤ – بەردەوامە\nسەیلم (بە ئینگلیزی: Salem) زنجیرەیەکی مێژوویی فانتازییە، کە لە لایەن ئادەم سیمۆن و برانۆن براگەوە دروست کراوە. لە کەناڵی (WGN America) پەخش دەکرێت. چیڕۆکی دراماکە لە ڕووداوی ڕاستەقینەی دادگاییی جادووگەرەکانی سەیلم وەرگیراوە. لە نیسانی ٢٠١٤ وەرزی یەکەمی پەخش کرا، دوو وەرزی لێ پەخشکراوە، بۆ وەرزی سێیەمیش نوێکراوەتەوە.\n٢ کاراکتەرە سەرەکییەکان\nسەیلم چیڕۆکێکی ئەفسوناوی ڕووداوێکی ڕاستەقینەی دادگاییی جادووگەرەکانی سەیلمی سەدەی حەڤدەھەمینە، لە کۆلۆنیالی ماساچووسیتس، لەو کاتەی سەرکردە پیوریتانیەکان باڵا دەست بوون لە حکوومەت. زنجیرەکە پرسیار دەکات کە ئاخۆ پیوریتانیەکان لە ئەشکەنجەدانی خەڵکی بێتاوان بە ناوی جادوگەری ڕاست بوون یان نا. جۆن (شەین وێست) و ماری (جانێت مۆنتگۆمەری) خۆیان لە ناو داستانێکی ڕۆمانسی دەدۆزنەوە، لە نێو ئەو ترس و دڵەڕاوکێ وھیستیریایەی کە پیوریتانیەکان لە ناو خەڵکدا بڵاویانکردبۆوە.\nلە ڕووی مێژوویییەوە، لە شارۆچکەی سەیلم جۆرێک لە ملمانێ لە سەر زەوی و زار لە نێوان خەڵک و کڵێسادا ھەبوو. سەرکردە پیرویتانیەکان لە حکوومەت باڵادەست بوون. خەڵکەکە چەوسێندرابوونەوە لە لایەنیانەوە. پێدەچێت وشەی جادوگەر وەک نەفرێنکی ئاسان بووبێت بۆ ھەر کەسێک کە دژی دەسەڵاتداران وەستابێت یان ھەر کارێکی نائاسایی کردبێت.\nجانێت مۆنتگۆمەری لە ڕۆڵی ماری سیبلی، جادوگەر وھاوسەری جۆرج سیبلی گەورەی سەیلم. ماری لە ڕابردوویدا منداڵی جۆن ئوڵدنی لە زگیدا ھەڵگرتبوو و ھێشتا ھەستێکی بەھێزی ھەیە بەرانبەری.\nشەین وێست لە ڕرۆڵی کابتن جۆن ئۆڵدن، ھەڵھاتوویەکی شەڕ و خۆشەویستی مارییە، کە گەڕاوەتەوە ماڵەوە وەک پارێزەری قوربانییە بێتاوانەکان خۆ دەنوێنێت.\nسەیس گابێل لە ڕۆڵی کۆتۆن مازەر، تێگەیشتوویەکی شارۆچەکە و ھاوڕێی جۆن ئالدنە. ڕاوکردنی جادووگەرەکانی سەیلمی ڕاگرت.\nتامزین میرچانت لە ڕۆڵی ئان ھالی، یاخیبووێک و ھونەرمەندێکی گەنجی بەھەرەدارە.\nئاشلی مادیکوی لە ڕۆڵی تیتوبا، کە جادووگەرێکە ماری کۆنترۆل کردووە، وای لە ماری کرد کە منداڵەکەی لە جۆن ئۆڵدن ببەخشێت بە شەیتان.\nئیلسا ئیبرلی لە ڕۆڵی مێرسی لویس، کچێکە لە سەرەتادا لە لایەن ماری سیبلی جادووی لێدەکرێت، پاشان ماری دەیکاتە جادووگەر.\nئیدۆ گۆڵدبێرگ، داناترین کەسی سەیلم. لە بەرانبەر تاوانی زیناکردنی، بە خاوێن کردنەوەی شارۆچکەکە و لابردنی جەستە مردووەکان سزادەدرێت.\n^ زنجیرەکان لە ئەی بۆ زێت - سەیلم \n^ دیاردەیی یەکەم زنجیرەی تۆڕی تەلەفزیۆنی \n^ سەیلم: پێشەکییەک "وەشانی ئەرشیڤکراو". لە ڕەسەنەوە ئەرشیڤ کراوە لە ٤ی ئابی ٢٠١٤. لە ڕێکەوتی ٥ی ئابی ٢٠١٤ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ ڕووە مێژوویییەکانی سەیلم "وەشانی ئەرشیڤکراو". لە ڕەسەنەوە ئەرشیڤ کراوە لە ٤ی ئابی ٢٠١٤. لە ڕێکەوتی ٥ی ئابی ٢٠١٤ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=سەیلم_(زنجیرەی_تەلەڤیزیۆنی)&oldid=552772»\nئەم پەڕەیە دواجار لە ١٧:٥٨ی ٧ی کانوونی یەکەمی ٢٠١٧ نوێ کراوەتەوە.


بانکێکی لوبنانی دەست بەسەر یەک ملیار دۆلار داهاتی نەوتی هەرێمی کوردستان دەگێرێت – Standard Kurd\nلەلایەن ستاندار Posted on ئازار 27, 2020 ئازار 27, 2020 4687 جار بینراوە 0 سەرنج\nبەپێی نوسراوێک کە بەرواری ئەمڕۆی لەسەرە و سەرکەوت شەمسەدین ئەندامی ئەنجوومەنی نوێنەرانی عێراق بڵاویکردۆتەوە هەردووک ئەندام پەڕلەمان سەرکەوت شەمسەدین و د. غالب محمد داوا لە وەزیری دەرەوەی عێراق دەکەن کە دەست بە لێکۆڵینەوە و کاری یاسایی بکات بۆ گێڕانەوەی بری یەک ملیار دۆلار کە داهاتی نەوتی هەرێمە و لە یەکێک لە بانقەکانی لوبنان دەستیبەسەردا گیراوە، وە ترس هەیە ئەو بانقە ئیفلس بکات و تەواوی ئەو پارەیەش بفەوتێ.\nئەو پەڕلەمانتارانەی عێراق ڕاشیدەگێنن بەرپرسیاری یاسایی و دەستورییە کە وەزارەتی دەرەوەی عێراق دەست بەسەر ئەو پارەیەدا بگرێت وەک داهاتی عێراق پارێزگاری لێبکات و بیگەرێنێتەوە بۆ عێراق و هاوڵاتیانی هەرێم خەرج بکرێت.\nبڵاوکراوەی پێشوودوو ئیدارەیی قوڵتردەبێتەوە، فائیمقامی شەقڵاوە بالیسانی دابڕی، هۆشداری لەبارەی كارەساتی مرۆیی دەدرێت\nبڵاوکراوەی نوێترئەو جیاوازییەی کە نابینرێ


نێرۆنى شێت، رۆمى سووتاند\nRenas on Tue Jul 27, 2010 3:41 am\nساڵ لەمەوبەر، لە رۆژى ١٩ى تەممووزى ساڵى ٦٤ى زایینى، لەسەر فەرمانى نێرۆن قەڕاڵى دێوانەى رۆم، ئەمشارە ئاگرى تێبەردرا و بە تەواوى سووتا. نێرۆنى شێت، دەیویست بەم گڕتێبەردانە، هەم رێگە بۆ دروستکردنى کۆشکێکى نوێ بۆخۆى خۆش بکات و هەم بە تۆمەتبارکردنى مەسیحییەکان، دەرفەتێک بڕەخسێنێت، بۆ ئەوەى کۆمەڵکوژیان بکات.\nکردارى ئاگرتێبەردانەکە، بە دزى جێبەجێ کرا و ئاگرەکە لە دوکانێکى نزیک سیرکى ماکسیمووس، لە داوێنى گردى پالاتینۆ دەستى پێکرد. کۆشکى نێرۆن لەسە رگردەکە بوو. ئەوکاتە ژمارەى دانیشتووانى رۆم، نزیکەى ٨٠٠ هەزار کەس بوو و لەسەر روویەرێکى ١٣ کیلۆمەترى چوارگۆشە، دەژیان.\nلەم سووتمانەدا، بەشى هەرە زۆرى شارى رۆم سووتاو هەزاران کەس لە دانیشتووانى شار، گیانى خۆیان لەدەست دا.\nدەڵێن: لە کاتى سووتمانەکە، نێرۆن چووبوو بۆ سەیران و کە ئاگرەکە دەستیپێکرد، یەکسەر گەڕایەوە ناو کۆشکەکەى و لەوێوە سەیرى ئاگرگرتنەکەى رۆماى دەکرد و لە خۆشییان گۆرانیی دەگوت. کە ئاگرەکە لە کۆشکى نێرۆن نزیک بۆوە، ئەوجا ئەویش ئەوێی بەجێ هێشت.\nدوواى تەواوبوونى سووتمان، نێرۆن فەرمانیدا، کۆشکێکى نوێیان بۆ ئاوا کرد و هەزاران مەسیحى بە تۆمەنى ئاگرنانەوەکە، کوژران، کە هەندێک لە حەوارییەکانى مەسیح لەوانە سێن پییێر و سێن پۆلیش لەناو ئەو کوژراوانە بوون.\nنێرۆن لە ساڵى ٦٨ى زایینى، دوواى ئەوەى یەکێک لە سەرکردەکانى بە ناوى گالبا، لە دژى راپەڕی و خۆى کردە قەڕاڵ، لە تووڕەیی خۆى کوشت.


هێزەکانی سوریای دیموکرات ئۆپەراسیۆنەکانی دژی داعش دەسـتپـێدەکەنەوە\nهێزەکانی سوریای دیموکرات ئۆپەراسیۆنەکانی دژی داعش دەستپـێدەکەنەوە و بەڵێن دەدەن ئەو ناوچانەی هێشتا لە ژێر دەستی داعش لە پارێزگای دێر زوری ڕۆژهەڵاتی وڵاتەکە ماونەتەوە بە یەکجاری و بۆ هەمیشەیی ڕزگاربکەن.\nلیلوا ئەلعەبدوڵڵا گوتەبێژی ئۆپەراسیۆنی گەردەلولی جزیرە و ئەحمەد ئەبو خەولە فەرماندە لە ئەنجومەنی لەشکری دێر زور ئەمڕۆ سێشەممە لە بەیانـنامەیەکدا گوتیان لە پاش هێرشەکانی تورکیا بۆ سەر عەفرین ئۆپەراسیۆنەکەیان ڕاگرتبوو، بەڵام ئەمڕۆ و لە ڕێگەی ئەم بەیانـنامەیەوە دەسـتپـێکردنەوەی ئۆپەراسیۆنەکەیان ڕادەگەیەنن بە مەبەستی ئازادکردنی ئەو ناوچانەی هێشتا لە ژێر دەستی داعش ماونەتەوە لە پارێزگای دێر زوری هاوسنووری عێراق.\nگوتیشیان قۆناغی کۆتایی ئۆپەراسیۆنەکان بە بەشداری هێزەکانی هاوپەیمانێتی نێودەوڵەتی ئەنجام دەدەن و ناوچەی سنووری نێوان سوریا و عێراق بە یەکجاری و بۆ هەمیشە لە داعش ڕزگاردەکەن. هەروەها پـێشوازیان لە پشتیوانی هێزەکانی عێراق لەسەر سنوور کرد.\nئاماژەیان بۆ زیادبوونی هێرشەکانی داعش کرد کە لەم هەفتانەی دوایی هەوڵی دابوو جارێکی دیکە خۆی ڕێکبخاتەوە. گوتیشیان هێشتا ژمارەیەکی زۆری داعش لە نزیک سنووری عێراق هەن و هەوڵ دەدەن لەوێ پەناگەیەکیان هەبێت بۆ داڕشتنی پلانی هێرشکردنە سەر هەموو جیهان و هەروەها فراوانکردنی ناوچەی ژێر دەستی خۆیان لە سوریا و عێراق.\nلە کۆتایی بەیانـنامەکە گوتیان ئەم ئۆپەراسیۆنانە بە ئامانجی بەدیهێنانی پـرۆژەیەکی درێژدەمە بۆ بنیادنانی سوریایەکی نوێی دیموکرات کە تیایدا هەموو پـێکهاتەکانی سوریا بە عەرەب و کورد و سریان و تورکمان بەشداری بکەن لە پـرۆسەی سیاسی بەپـێی بڕیاری ژمارە 2254 ی ئەنجومەنی ئاسایشی نەتەوە یەکگرتووەکان.


كەنەدا بۆ ئەمریكا: پلانی بڵاوكردنەوەی هێز لە سنوری نێوان هەردو وڵات پێویست نییە - هيوای کۆرد\nHome » هەواڵ » جێهان » كەنەدا بۆ ئەمریكا: پلانی بڵاوكردنەوەی هێز لە سنوری نێوان هەردو وڵات پێویست نییە\nكەنەدا بۆ ئەمریكا: پلانی بڵاوكردنەوەی هێز لە سنوری نێوان هەردو وڵات پێویست نییە\nin جێهان, هەواڵ 03/27/2020\t0\nحكومەتی كەنەدا رایگەیاند، بڵاوكردنەوەی هێزی هاوبەش لە سنوری نێوان ئەمریكا و وڵاتەكەی بەتەواوی رەتدەكاتەوە و ئاماژەی بەوەشكردوە “ئەنجامدانی ئەو كارە پەیوەندییەكانی نێوان هەردو وڵات تێكدەدات”.\nئاژانسی ئەسۆشیەتد پرێس-ی ئەمریكی دوێنێ پێنجشەممە رایگەیاندوە “سەبارەت بە پلانی ویلایەتە یەكگرتوەكانی ئەمریكا بۆ بڵاوكردنەوەی هێز لە سنوری نێوان هەردو وڵات، كەنەدا هۆشداریداوە لە تێكچونی پەیوەندییەكانی نێوان ئەمریكا-كەنەدا، كە ماوەیەكی زۆرە هەماهەنگییان پێكەوە هەیە”.\nبەگوێرەی ئەو ئاژانسە ئەمریكییە، كەنەدا بە ئیدارەی كۆشكی سپی ویلایەتە یەكگرتوەكانی ئەمریكای راگەیاندوە، پلانی بڵاوكردنەوەی هێزە ئەمریكییەكان لەمكاتەدا بە هیچ شێویەك گرنگ و پێویست نییە، ئیدارەی جەستن ترودۆ، سەرۆك وەزیرانی كەنەدا-ش لە هەوڵدایە بۆ گەیشتن بەو ئەنجامەی پلانەكە جێبەجێنەكرێت.\nئاماژە بەوەشكراوە “سنوری نێوان ئەمریكا و كەنەدا درێژترین سنورە لە جیهاندا كە سەربازی نییە و ئەوەش بۆ بەرژەوندی هەردولا زۆر گرنگە كە سنورەكە بەو شێوەیە بمێنێتەوە”.\nپێشتر هەمان ئاژانسی ئەمریكی ئاماژەی بەوەكردبو، بەرپرسانی ویلایەتە یەكگرتوەكانی ئەمریكا لە وەزارەتی ناوخۆی ئەو وڵاتە، داواكارییەكی فەرمیان پێشكەشی وەزارەتی بەرگری (پێنتاگۆن) كردوە، كە لەپێناو گرەنتیكردنی سنورەكان و رێگرتن لە ڤایرۆسی كۆرۆنا، لە دەروازە سنورییەكان هێز بڵاوبكرێتەوە.\nئەوەش لەكاتێكدایە، شەوی رابردو ژمارەی توشبون بە پەتای كۆرۆنا لە ویلایەتە یەكگرتوەكان چین-ی تێپەڕاند و لەئێستادا ئەو وڵاتە لە روی زۆریی ژمارەی توشبوانەوە یەكەمینە لەسەر ئاستی جیهان.\nلە ئەمریكا تا ئێستا 85 هەزار و 612 توشبو بە پەتای كۆڤید-19 هەیە، لە كەنەدا-ش چوار هەزار و 43 توشبو تۆماركراوە.\nئەمریكا جەستن ترودۆ كەنەدا\t2020-03-27\nTagged with: ئەمریكا جەستن ترودۆ كەنەدا


سەرۆکایەتى یەکێتى هاتەدەنگ\nدواى کەمتر لە رۆژێک لە جێبەجێکردنى بڕیارى سەپاندنى قەدەغەى تەواوەتى هاتوچۆ، ئەگەرى هەڵگرتنى ئەو بڕیارە هەیە لە سنورى پارێزگاى سلێمانى، دواى خۆپیشاندانى کاسبکاران و داواکەى سەرۆکایەتى یەکێتى لەلایەنە پەیوەندیدارەکان تا پێداچوونەوە بكەن بە بڕیارەكانی قەدەغەی هاتوچۆ.\nبەشێک لە کاسبکار و دوکاندارەکانى سلێمانى ئەمڕۆ لەناو بازاڕ گردبونەوە، بە پێچەوانەى بڕیارى قەدەغەى هاتوچۆوە و داوایانکرد دوکانەکانیان بکەنەوە، ئەوەش دواى ئەوەى شەوى ڕابردو گردبوونەوەى هاوشێوە لە چەمچەماڵ و رانیە و دەربەندیخان بەڕێوەچوو.\nپەیامنێرى ناس کورد لە سلێمانى ڕایگەیاند، لەشەقامەکانى سلێمانى بازگەى جیاجیا دانراوە بۆ جێبەجێکردنى بڕیارى قەدەغەى هاتوچۆ، بەڵام دوکانداران و کاسبکاران سورن لەسەر کردنەوەى دەرگاى دوکانەکانیان.\nعەمید ئاسۆ شێخ تەها بەڕێوەبەرى پۆلیسى پارێزگاى سلێمانى بە ناس کوردى ڕاگەیاند، تاوتوێی داواى کاسبکاران و دوکانداران دەکەن لەو بارەیەوە.\nفشارەکان بۆ هەڵگرتنى قەدەغەى هاتوچۆ زیاتر بوون کە درەنگانى شەوى یەکشەممە لەلایەن وەزارەتى ناوخۆوە ڕاگەیەنران، دواى تۆمارکردنى زیاتر لە 100 توشبوو لە سنورى پارێزگاى سلێمانى.\nوەزارەتى ناوخۆ و تەندروستى و لایەنە پەیوەندیدارەکان لە ئێستادا لەکۆبوونەوەدان بۆ تاوتوێکردنى بارودۆخەکە و دەرکردنى بڕیارى نوێ، دواى ئەو ناڕەزاییانەى لەو بارەیەوە سەریانهەڵدا.\nهاوکات لەگەڵ سەرهەڵدانى ناڕەزاییەکان، سه‌رچاوه‌یه‌كی ئاگادار له سه‌رۆكایه‌تیی یه‌كێتیی رایگه‌یاند "هه‌رێمی كوردستان له‌ناو دوو قه‌یرانی ئابوری و ته‌ندروستی سه‌ختدایه و هه‌ر چاره‌سه‌رێك پێشینار و پیاده ده‌كرێت له‌لایه‌ن حكومه‌ته‌وه، پێویسته ره‌چاوی هه‌ردوو قه‌یرانه‌كه بكات تا كه‌رامه‌ت و ته‌ندروستی و بژێوی خه‌ڵك پارێزراو بێت و هیچیان نه‌كرێن به قوربانی ئه‌ویتر".\nوتیشى "له ئاستی سه‌ره‌وه‌ی یه‌كێتییه‌وه داوا له هێزه ئه‌منییه‌كان كراوه به هیچ شێوه‌یه‌ك هێز و تووندوتیژی به‌كار نه‌هێنن به‌رامبه‌ر خه‌ڵك كه بۆ داوای پیاچوونه‌وه به رێكاره راگه‌یه‌ندراوه‌كانی وه‌زاره‌تی ناوخۆی حكومه‌تی هه‌رێم گردبوونه‌وه‌ی ناڕه‌زایه‌تییان ده‌ستپێكردووه".\nبەوتەى سەرچاوەکە "ئه‌گه‌ر به هۆشیاری مامه‌ڵه له‌گه‌ڵ دۆخه‌كه نه‌كرێت، بۆشایی نێوان ده‌سه‌ڵات و هاووڵاتی زیاتر ده‌بێت و زیان به كه‌رامه‌تی هاووڵاتیان یان ده‌سه‌ڵات ده‌كه‌وێت كه هیچیان له‌به‌رژه‌وه‌ندی دۆخی هه‌رێمی كوردستان نابێت".\nسه‌رچاوه‌یه‌کە دەڵێت "له سه‌رۆكایه‌تیی یه‌كێتی په‌یوه‌ندی كراوه له‌گه‌ڵ لایه‌نه‌كانی ناو حكومه‌تی هه‌رێم و به ره‌سمی داوایان لێ كراوه پێداچوونه‌وه بكه‌ن به بڕیاری قه‌ده‌غه‌ی هاتووچۆی وه‌زاره‌تی ناوخۆی حكومه‌ت كه بۆته هۆی ناڕه‌زایه‌تی خه‌ڵك".\nسه‌رچاوه ئاگاداره‌كه جەختیکردەوە، بۆ رێگرتن له ته‌قینه‌وه‌ی دۆخه‌كه و رێگرتنیش له بڵاوبوونه‌وه‌ی په‌تای كۆرۆنا، پێویسته وه‌زاره‌ته‌كانی ته‌ندروستی و ناوخۆ به هاوكاری لایه‌نه په‌یوه‌نداره‌كان رێكاری نوێ بگرنه به‌ر. له جیاتی ئه‌وه‌ی قه‌ده‌غه‌ی هاتوچۆی بچڕ بچڕ پیاده بكه‌ن، پێویسته رێنمایی تووندی ته‌ندروستی و خۆپارێزی له‌ناو بازاڕ و شوێنه گشتییه‌كاندا بچه‌سپێنن. ته‌نها ئه‌م رێگه‌یه ده‌توانێت وه‌ڵامی داوای كاسبكاران و بژێوی خه‌ڵكی كوردستان بداته‌وه و له هه‌مانكاتدا ته‌ندروستیی گشتییش بپارێزێت.\nکارمەندانى هاتوچۆ لە سلێمانى دەرگاى بەڕێوەبەرایەتییەکەیان دادەخەن (ڤیدیۆ)\n2020.06.17 - 10:57


لیژنەی نێودەوڵەتی کوالێتی کۆنتڕۆڵی میکروبیۆلۆجی خۆراک دەڵێت، بە دەگمەن ڤایرۆسی کۆرۆنا لەڕێگە خواردەمەنییەکانەوە دەگوازرێتەوە، ئاماژەی بەوەشکرد، ئەو بەڵگانەشی کە پاڵپشتی ئەو بابەتە دەکەن زۆرکەمن.\nبەگوێرەی ڕاپۆڕتێکی لیژنەی نێودەوڵەتییەکە، "تائێستا ئەوە پشتڕاستنەکراوەتەوە کە ڤایرۆسی کۆرۆنا لەڕێگەی خۆردەمەنییەکان و ماددە خۆراکییەکان و ئەو دەفرانەی کە تێیدایە دەگوازرێتەوە".\nئاماژە بەوەکراوە، "تائێستا هیچ خۆراکێک بەوە دەستنیشانەکراوە کە هۆکاربێت بۆ گواستنەوەی ڤایرۆسی کۆرۆنا، تائێستاش هیچ کەسێک بەهۆی خواردنەوە توشی نەخۆشییەکە نەبووە، بەڵام پێویستە لەسەر کەسەکان بەهیچ شێوەیەک ڕێکارەکانی بەرگرتن لە بڵاوبوونەوەى پەتا کۆرۆنا فەرامۆش نەکەن، پاراستنی پاکۆخاوێنی ماددە خۆراکییەکان دەبێت گرنگی پێبدرێت".\nلیژنەکە جەختیلەوەشکردووە، "پێویست بەوە ناکات وڵاتانی جیهان گەمارۆ بەخنە سەر هاوردەکردنی هیچ ماددەیەکی خۆراکی".\nلیژنە نێودەوڵەتییەکە بە پێویستی زانیوە کە "بەرپرسانی تەندروستی لە وڵاتانی جیهان گرنگی بە سەلامەتی و تەندروستیی کارمەندانی پێشەسازییە خۆراکییەکان بدەن لە توشبوونیان بە ڤایرۆسی کۆرۆنا، چونکە ڤایرۆسەکە لە نێوان مرۆڤەکاندا بەئاسانی خۆی دەگوازێتەوە".\nبیرۆکەی مەترسی بڵاوبوونەوەی ڤایرۆسی کۆرۆنا لەڕێگەی ماددە خۆراکییەکانەوە لە مانگی ئازاری ڕابردوو سەریهەڵدا کاتێک توێژینەوەیەکی ئەمریکی ئاماژەی بەوەکرد، "ئەگەری هەیە گەردیلەکانی ڤایرۆسی کۆرۆنا لەهەوا و لەسەر تەنە جیاوازەکان لەنێوان سێ بۆ 24 کاتژمێر بمێنێتەوە".\nلەئێستادا پسپۆرانی بواری نەخۆشییە گوازراوەکان جەختلەوەدەکەنەوە، "باشترین ڕێگا بۆ بەرگرتن لە ڤایرۆسی کۆرۆنا تەنها خود پارێزییە کەخۆی دەبینێتەوە لە شتنی دەستەکان، پۆشینی دەمامک، دانانی مەودای سەلامەتی نێوان کەسەکان کەدەبێت لە دوومەتر کەمتر نەبێت ودوورکەوتنەوە لە شوێنە داخراوەکان و جەنجاڵەکاندا.


پاریس سانجێرمان یاریزانێكی دیاریی یانه‌كه‌ی ده‌رده‌كات! – یاریگا سپۆرت\nHome/هه‌واڵه‌كان/گرنگ/پاریس سانجێرمان یاریزانێكی دیاریی یانه‌كه‌ی ده‌رده‌كات!\nپاریس سانجێرمان یاریزانێكی دیاریی یانه‌كه‌ی ده‌رده‌كات!\nتیاگۆ سێلڤا: من نامه‌وێت پاریس سانجێرمان جێبهێڵێم، به‌ڵام ئه‌وان ده‌ڵێن له یانه‌كه بڕۆ!\nYariga Sport S 2020/07/24\nدوایی ئه‌وه‌ی پاریس سانجێرمانی فڕه‌نسی بڵاویكرده‌وه كه له كۆتایی ئه‌م وه‌رزه، تیاگۆ سێلڤا ریزه‌كانی یانه‌كه‌یان به جێده‌هێڵێت، ئه‌و یاریزانه ده‌رباره‌ی ئه‌م بابه‌ته قسه‌ی كردووه و باس له‌وه ده‌كات، نایه‌وێت له سانجێرمان بڕوات.\nتیاگۆ سێلڤا به سه‌رسورمانه‌وه باسی ئه‌م بابه‌ته ده‌كات و ده‌ڵێت:”من نامه‌وێت پاریس سانجێرمان جێبهێڵم، به‌ڵام ئه‌وان راسته‌وخۆ پێم ده‌ڵێن له یانه‌كه بڕۆ، من رێز له قسه‌كانی ئه‌وان و گرێبه‌سته‌كه‌م ده‌گرم تاوه‌كو كۆتایی”.\nسێلڤا به‌وه‌نده ناوه‌ستێت باسی به‌رێوبه‌ری وه‌رزشی یانه‌كه فڕه‌نسیه‌كه، لیۆناردۆی بڕازیلی ده‌كات و ده‌ڵێت:” لیۆناردۆ ته‌نها قسه بۆ رۆژنامه‌كان ده‌كات، نه‌ك من و یاریزانه‌كانی تر، ئه‌و هیچ گفتوگۆیه‌كی له‌گه‌ڵ من نه‌كردووه ده‌رباره‌ی گرێبه‌سته‌كه‌م، ئه‌وه‌ی ده‌یزانم ته‌نها قسه ئه‌وه كه له رۆژنامه‌كان بڵاوده‌بێته‌وه”.


بارزانی و وزەیری دادی عیراق كۆبوونەوە - تۆڕی میدیایی خەڵک\nسەرۆكی حكومەتی هەرێمی كوردستان لە كۆبوونەوەیدا لەگەڵ وەزیری دادی عیراق جەختی لەوە كردەوە كە دەبێت ڕێگری بكرێت لە دەستدرێژیكردنە سەر زەوی و ماڵی كورد لە ناوچە كوردستانییەكان.\nڕۆژی دووشەممە 2021/02/01 مەسرور بارزانی سەرۆكی حكومەتی هەرێمی كوردستان پێشوازیی لە سالار عەبدولستار، وەزیری دادی عیراق كرد و لە كۆبوونەوەكەدا باس لە پەرەدان بە هەماهەنگی و هاوكاریی نێوان دەسەڵاتی دادوەری و دادگاكان و دەزگا پەیوەندیدارەكانی هەرێمی كوردستان و حكومەتی عیراق كرا، هاوكات باس لە گرنگیی هەماهەنگی كردن و ئامادەبوون لە كۆڕ و نێوەندە نێودەوڵەتییەكاندا كرا.\nسەرۆكی حكومەتی هەرێم، جەختی لە قەرەبووكردنەوەی زیانلێكەوتووان و كەسوكاری شاڵاوەكانی ئەنفال و كیمیاباران و خاپووركردنی هەزاران و گوندی كوردستان لەلایەن ڕژێمی پێشووی عیراقەوە كرد.\nمەسرور بارزانی داوای كرد كە وەزارەتی داد و دامودەزگا دادوەرییەكانی عیراق ڕۆڵی خۆیان بگێڕن لە سنووردانان و ڕێگریكردن لەو كارە نایاسایی و دەستدرێژییانەی دەكرێنە سەر ماڵ و زەوی هاووڵاتیانی كورد لە ناوجە كوردستانییەكانی دەرەوەی ئیدارەی حكومەتی هەرێمی كوردستان.\nسەرۆكی حكومەتی هەرێمی كوردستان بە پێویستی زانی كە كار بۆ نەهێشتنی سیاسەتی گۆڕینی دیموگرافیای ئەو ناوچانە بكرێت.\nحكومەتی هەرێمی كوردستان پێ\nلیژنەی ئابوری: پرسی بودجە پێنج شەممە یەكلایی ناكرێتەوە\nخەڵك- ئەندامێكی لیژنەی ئابوری لە پەرلەمانی عیراق، بەدووری دەزانێت ڕۆژی پێنج شەممەی داهاتوو پرسی بودجە لە پەرلەماندا یەكلایی بكرێتەوە، هۆكارەكەشی…\nهۆكارەكانی دواكەوتنی پەسەندكردنی بودجە ئاشكرا دەبێت\nخەڵك- ئەندامێكی لیژنەی دارایی پەرلەمانی عیراق ڕایدەگەیەنێت، جگە لە بڕگەی تایبەت بە پشكی هەرێمی كوردستان، چەند بڕگەیەكی تر هەن لە پرۆژە یاسای بودجەی…\nسائیرون وردەكاریی دانوستانەكانی شاندی هەرێم لە بەغدا ئاشكرا دەكات\nخەڵك- پەرلەمانتارێكی هاوپەیمانی سائیرون، باس لە بوونی كۆدەنگییەك دەكات لە پەرلەمانی عیراق بۆ پەسەندكردنی بودجە بە زۆرینەی سیاسی و دەڵێت، 21 پەرلەمانتاری…\nبانكی نێودەوڵەتی باسی پێدانی قەرز بە عیراق دەكات\nخەڵك- بانكی نێودەڵەتی، ئامادەیی خۆی دەردەبڕێت بۆ بەخشینی هەر قەرزێك كە حكومەتی عیراق داوای بكات، هەرچەندە تائێستا عیراق داوایەكی لەو شێوەیەی…\n“ناجێگیری نرخی زێڕ زەڕەنگەران بێكار دەكات”\nخەڵك-ئارام سەردار هەندرێن وەرتی وتەبێژی سەندیكای زەڕەنگەرانی هەولێر لە چاوپێكەوتنێكیدا لەگەڵ تۆڕی میدیایی (خەڵك) ڕایدەگەیەنێت، بەهۆی خراپی…\nئه‌رشیفه‌کان مانگێک دیاری بکه حوزه‌یران 2021 (668) ئایار 2021 (1622) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (955) كانونی یه‌كه‌م 2020 (62)\nهەولێر.. بەگوژمەی زیاتر لە 28 ملیار دینار چەند پڕۆژەیەك جێبەجێدەكرێت\n25 مارس 2021 2.16 pm\nخەڵك زیاتر لە 28 ملیار دینار لە لایەن حكومەتی هەرێمەوە بۆ پارێزگای هەولێر دابینكراوەو چەند پڕۆژەیەكی خزمەتگوزاری…\n23 نیسان 2021 9.30 am\nخەڵك- لە دەروازەی تۆنێلی پیرمام، بە هۆی تیژڕۆییەوە ئۆتۆمبێلێك وەرگەڕا و شۆفێرەكەی گیانی لە دەستدا.\nئاگاداریەك لە ڕەگەزنامەی هەولێرەوە\n13 نیسان 2021 9.20 am\nخەڵك بەڕێوەبەرایەتی ڕەگەزنامە و كاروباری شارستانیی هەولێر بڵاویكردەوە، 15 هەزار كارتی نیشتمانی گەڕاوەتەوە ئەو…


سوهەیل؛ یەکەم توشبووى کۆرۆنا لە عێراق کێیە؟\nناوەڕۆکى کۆبوونەوەى سەرۆکایەتى هەرێم و لایەنەکان “هه‌نگاوەکانى عەلاوى جێگه‌ى متمانه نين”\nچۆنیەتی بڵاوبوونەوەى کۆرۆنا و ڕێکارەکانی چارەسەر و خۆپاراستن چین؟ (ڤیدیۆ)\nپەڕلەمانتارێکى ئێران: 50 کەس بەهۆى کۆرۆناوە مردوون.. دۆخەکە لە کۆنترۆڵ دەرچووە\nڕاوێژکارێکى سولەیمانى: بەشار ئەسەد ویستى دەستلەکاربکێشێتەوە و هەڵبێت\nهێزەکانى ئەمریکا بەرپرسێکى باڵاى حەشدى عەشایرى دەستگیر دەکەن\nمەکتەبی سیاسی یەکێتى لە سلێمانى کۆبووەوە و وتەبێژى ئەو حزبە رایگەیاند، جێبەجێکردنى رێککەوتنەکەیان لەگەڵ پارتى گرەنتى درێژەپێدانیەتى.\nله‌تیف شێخ عومه‌ر، وته‌بێژی مه‌كته‌بی سیاسی یه‌كێتی، لە کۆنفرانسێکى رۆژنامەنوسیدا رایگەیاند “ده‌زگاكانی حكومه‌تی هه‌رێم پێویسته به‌وریایه‌وه به‌رپرسیارێتى خۆیان له‌پاراستنی ئه‌من و ئاسایش جێبه‌جێ بكه‌ن”.\nله‌باره‌ی پشکى یەکێتى لە حکومەت بەپێی رێککەوتنەکەیان لەگەڵ پارتى، له‌تیف شێخ عومه‌ر وتى “جێبه‌جێكردنی ناوه‌ڕۆكی رێكکه‌وتنی سیاسی و ئه‌و رێكکه‌وتنه‌ی په‌یوه‌سته به‌كابینه‌ی نوێی حكومه‌ته‌وه زه‌مانه‌تی درێژه پێدانی رێكکه‌وتنه‌كانە، ئێمە پابه‌ندی رێكکه‌وتنی خۆمان ده‌بین له‌گه‌ڵ پارتی”.\nله‌باره‌ی پرسی كه‌ركوكه‌وه، وتەبێژى یەکێتى وتى “رێكکه‌وتنێكمان هه‌یه له‌باره‌ی كه‌ركوك، لیژنه‌یه‌كشمان هه‌یه له‌وباره‌یه‌وه، كه موتابعه‌ی ئه‌وه بكات و چی پێویسته بكرێت”.\nکۆبوونەوەکەى مەکتەبی سیاسی یەکێتى درێژەپێدەرى کۆبوونەوەکەى دوێنێى مەکتەبی سیاسی بوو کە بڕیار بوو لە هەولێر ئەنجام بدرێت، بەڵام بەهۆى رێگرى لەچوونى مەحمود سەنگاوى ئەندامى مەکتەبی سیاسی ئەو حزبە بۆ هەولێر کۆبوونەوەکە دواخرا.\n08:56 هه‌ینی 21 شوبات 2020\nچەمچەماڵ؛ باندێکی گەورەی دزیکردن دەستگیرکران کە هەڵیاندەکوتایەسەر خەڵک\n16:39 پێنج شه‌ممه 13 شوبات 2020\n13:05 سێ شه‌ممه 28 كانونی دووه‌م 2020\nڕۆژهەڵاتی کوردستان؛ لە مانگی یەکەمی ئەمساڵدا 23 هاووڵاتی کورد سزای سێدارە و بەندکردن دراون\n16:48 شه‌ممه 01 شوبات 2020\n21:06 هه‌ینی 14 شوبات 2020\n“لە بابەتی شەقامی سەد مەتری سلێمانیدا سەرۆکی حکومەتی بە هەڵەدا بردرا”


چالاکوانان ده‌ڵێن تۆپبارانی ناوچه‌که کراوه به حومس و ناوچه‌کانی ده‌وروبه‌ری دیمه‌شقیشه‌وه. ڕێکخراوی چاودێری مافه‌کانی مرۆڤی سوریا ده‌ڵێن به‌لایه‌نی که‌م 24 که‌س کوژراون که زۆربه‌یان مه‌ده‌نی بوون. ئه‌م هێرشه له کاتێکدا بوو که به پێێ ڕاپۆرتان ده‌یان هه‌زار خه‌ڵکی سوری به‌شداریان له خۆپیشاندانێکی دژه حکومه‌تدا کردبوو. ئه‌م ئاماره به پێی ئۆپۆزسیۆن بوو.\nسکرتێری گشتی نه‌ته‌وه یه‌کگرتووه‌کان بان کی موون له ڕۆژی هه‌ینی به توندی ڕه‌خنه‌ی له حکومه‌تی سوریا گرت بۆ به‌رده‌وام بوونی له هێرشه‌کان بۆ سه‌ر مه‌ده‌نیان، سه‌ره‌ڕای ئه‌وه‌ی که دیمه‌شق دڵنیای کردبوونه‌وه که ده‌ستی کردووه به کشانه‌وه‌ی هێزه‌کانی له شاره سه‌ره‌کییه‌کاندا.\nشایانی باسه حکومه‌تی سوریا په‌یمانی داوه تا 10 ی مانگی 4 هه‌مو ئۆپه‌راسیۆنه له‌شکرییه‌کانی ڕاده‌گرێت. به پێی بڕگه‌کانی به‌یاننامه‌که‌ی ئه‌نجومه‌نی ئاسایش که له ڕۆژی پێنجشه‌ممه بڵاو کرایه‌وه، ده‌بوایه ئۆپزسیۆن له ماوه‌ی 48 کاتژمێر پاش ئه‌وه‌ی حکومه‌ت په‌یمانی خۆی به‌جێ بگه‌ێنێت ئه‌مانیش چه‌ک دابنێن.\nبه‌ڕێز بان گوتی ئه‌و کاته دیاری کراوه نابێت ببێت به بیانویه‌ک بۆ کوشتنی خه‌ڵکی.


📕 Four Years In the Mountains of Kurdistan 1915-1919 An Armenian Boy's Memoir of Survival | تاقم: پەڕتووکیانە | زڤانوو بابەتی: 🇬🇧 English\n🔗 پەڕتووک وەنایۆ: Four Years In the Mountains of Kurdistan 1915-1919 An Armenian Boy's Memoir of Survival\n📥 جمارەو داونلۆدی: 1,306 جارێ\n➕ ئی بابەتە جەلایەنوو: (هاوڕێ باخەوان)وە جە: Aug 10 2016 9:48AM تۆمارکریان\n✍ ئی بابەتە پەی دماینجاری لایەنوو: (م. ب.)ەوە جە: Jan 14 2018 12:54PM خاستەر کریان\n👁 ئی بابەتە 3,412 جارێ وینیان\n📷 فایلوو وێنەی 1.0.1 40 KB Aug 10 2016 9:48AM هاوڕێ باخەوان\n📕 فایلەو PDFی 1.0.1 18 MB -1 Aug 10 2016 9:48AM هاوڕێ باخەوان\nفایلەی پێوەنیدارە 50,474


دەربارەی ''فیلمی سپی پۆش'' و ''فێستیڤاڵی کورتە فیلمی تاران'' و ''فیلمی ئەزموون''.\nفیلمی "سپی پۆش" کە لە کوردستان وێنەگیراوە بووە نوێنەری ئێران لە ئۆسکاری ٢٠٢٢.\nکورتە فیلمی "سپی پۆش" لە نووسینی سیناریۆ و دەرھێنانی "رەزا فەھیمی" کە لە کوردستان وێنەگیراوە وەکوو فیلمی ھەڵبژاردەی بەشی نێونەتەوەیی فێستیڤاڵی نێونەتەوەیی کورتە فیلمی تاران کە رووداوی پەسندکراوی ئەکادیمیای ئۆسکارە، نوێنەرایەتی سینەمای کورتە فیلمی ئێران لە نەوەد و چوارەمین خەڵاتی ئۆسکار لە ساڵی ٢٠٢٢ لە ئەستۆی دایە.\nکورتە فیلمی "سپی پۆش" بەرھەمی "رەزا فەھیمی" کە ساڵی رابردوو خەڵاتی گەورەی بەشی نێونەتەوەیی سی و حەوتەمین خولی فێستیڤاڵی نێونەتەوەیی کورتە فیلمی تاران بۆ خۆی مسۆگەر کرد، لە کوردستان وێنەگیراوە و کۆمەڵێک لە ستافی پەشەگەڕیی سینەمای کوردستان لەم بەرھەمەدا بەشدارییان کردووە، بە پێی یاسا و رێکارنامەی ئەکادیمیای ئۆسکار، وەکوو نوێنەری سینەمای کورتە فیلمی ئێران لە نێو کۆی کورتە فیلمەکانی ناسێندراو لە لایەن ئەو فێستیڤاڵانەی کە مەرجەکانی ئەکادیمیای ئۆسکاریان ھەیە، ئامادە دەبێت.\nبە لەبەر چاو گرتنی دەستنیشان کردنی فێستیڤاڵی نێونەتەوەیی کورتە فیلمی تاران لە پێڕستی فێستیڤاڵەکانی "ئۆسکارکوالیفاید"، ئەم فێستیڤاڵە و فێستیڤاڵەکانی دیکەی ئامادەبوو لەم لیستەدا، بە پێی یاسا و رێساکانی ئۆسکار، دەتوانن لە ماوەی کاتی دیاری کراوی ١ی ئوکتۆبەری ھەمان ساڵ تا ٣٠ی سێپتێمبەری ساڵی دواتر، ناوی کورتە فیلمی ھەڵبژاردەی ھەمان خول لە رووداوەکە بەم ئەکادیمیایە بناسێنن. ھەر لەسەر ئەم بنەمایە، کورتە فیلمی "سپی پۆش" بەرھەمی "رەزا فەھیمی" کە لە سی و حەوتەمین خولی فێستیڤاڵی نێونەتەوەیی کورتە فیلمی تاران، خەڵاتی گەورەی بەشی نێونەتەوەیی بەدەستھێنا، لە ئۆسکاری ٢٠٢٢ بەشداری دەکات.\nنەوەد و چوارەمین خەڵاتی ئۆسکار لە بەشی کورتە فیلمەکاندا، میوانداری بەرھەم گەلێک دەبێت کە لە رۆژانی یەکی ئوکتۆبەری ٢٠٢٠ تا کۆتایی سێپتێمبەری ٢٠٢١ لە فێستیڤاڵەکانی پەسندکراوی ئۆسکار لەسەر ئاستی جیھان، ھەڵبژێردرێن و بەم ئەکادیمیایە ناسێندرابێتن.\nکورتە فیلمی "سپی پۆش" کە بە پاڵپشتی ئەنجومەنی سینەمای لاوانی ئێران بەرھەم ھێنراوە، پێشتر لە رووداوەکانی گرینگی نێونەتەوەیی وەکوو؛ فێستیڤاڵی "کلەرمۆن فران"ی فەرەنسا، فێستیڤاڵی "شۆرت شۆرتس"ی ژاپۆن (لە فێستیڤاڵەکانی ئۆسکارکوالیفاید)، فێستیڤاڵی "کۆنکورتۆ"ی ئیتاڵیا و چەندین فێستیڤاڵی سینەمایی دیکە بەشداری کردووە.\nفێستیڤاڵی نێونەتەوەیی کورتە فیلمی تاران بە ئامادەبوون لە ریزی پێڕستی فێستیڤاڵەکانی پەسندکراوی ئەکادیمیای ئۆسکار کە بۆ یەکەمین جار لە مێژووی سینەمای ئێراندا ھاتۆتە ئاراوە، فیلمی ھەڵبژاردەی خەڵاتی گەورەی بەشی نێونەتەوەیی خۆی لە ھەر خولێکی فێستیڤاڵەکەدا، ھەموو سالێک بە ئەکادیمیای ئۆسکار دەناسێنێت.\n"سادق مووسەوی" بەڕێوبەریی گشتی ئەنجوومەنی سینەمای لاوانی ئێران بە ئاماژە بەوەی کە فێستیڤاڵی نێودەوڵەتی کورتە فیلمی تاران، لە لایەن ئەنجوومەنی سینەمای لاوانی ئێرانەوە بەڕێوەدەچێت، گوتی: لە قاڕەی ئاسیا وڵاتانێکی دەگمەن لەوانە: ژاپۆن، کۆریای باشوور، ھیندستان، سەنگاپوور، تورکیا و لە باکووری کیشوەری ئەفریقاشدا تەنیا وڵاتی میسر ئەو شانازییەیان ھەیە کە فێستیڤاڵەکانی ئۆسکار کوالیفایدیان ھەبێت. لە ئێستادا، تەنیا ١٢٧ فێستیڤاڵی سینەمایی لە ئاستی دنیادا بوونیان ھەیە کە "ئۆسکار کوالیفاید" بن.\nمووسەوی لە درێژەی ئەم وتووێژەدا گوتی: لە ئێستادا، زیاتر لە ١٠ ھەزار فێستیڤاڵی باوەڕپێکرا و باوەڕپێنەکرا لە جیھاندا، بەڕێوەدەچن؛ لەم ھەمان کاتدا، فێستیڤاڵی نێودەوڵەتی کورتە فیلمی تاران، پێگەیەکی باشی لە ئاستی جیھاندا ھەیە. ئەم ڕووداوە سینەماییە لە لایەنی کۆنی و باوەڕپێکراوییەوە؛ گرینگترین فێستیڤاڵی کورتە فیلم لە ڕۆژھەڵاتی ناوەڕاستدا دێتەئەمار.\nبەڕێوبەریی گشتی ئەنجوومەنی سینەمای لاوانی ئێران لە کۆتایی قسەکانیدا گوتی: دوای لابردنی ئاستەنگە نێودەوڵەتییەکانی ناردنی پارە، ناونووسی بەلاشی فیلمەکان وەلادەنێردرێت و وەکوو فێستیڤاڵەکانی دیکەی جیھان، ئێمەش خەرجی ناونووسی لە بەشداربووان وەردەگرین و بەم شێوەیە، فێستیڤاڵیش دەتوانێت تەواوی خەرجەکانی خۆی دابینبکات. لە ئێستادا ناونووسی بەرھەمەکان لە فێستیڤاڵی کورتە فیلمی تاران و ھەروەھا پێشکەش کردنی بەرنامەکانی بۆ سینەماکارانی کورتە فیلم، بەلاشە.\n٦٤ بەرھەم لە ٣٢ وڵات لە بەشی کێبڕکێی نێونەتەوەیی فێستیڤاڵی کورتە فیلمی تاران رکابەری دەکەن.\n٦٤ بەرھەم لە دەرھێنەرانی ٣٢ وڵاتی جیھان لە بەشی کێبڕکێی نێونەتەوەیی سی‌وھەشتەمین خولی فێستیڤاڵی نێونەتەوەیی کورتە فیلمی تاران؛ بۆ بەدەستھێنانی تەندیسی فێستیڤاڵ و خەڵاتی گەورە و دوو ھەزار دۆلاریی ئەم رووداوە سینەماییە پێکەوە رکابەری دەکەن. فێستیڤاڵی نێونەتەوەیی کورتە فیلمی تاران وەکوو فێستیڤاڵی سەرەتایی خەڵاتی ئۆسکار و لە زومرەی فێستیڤاڵەکانی "ئۆسکارکوالیفاید" OSCAR® qualifying لە دونیا؛ کە سی و ھەشتەمین خولی بە نمایش کردنی ٦٤ کورتە فیلمی چیرۆکی، بەڵگەفیلم، ئەنیمەیشێن و ئەزموونی لە دەرھێنەرانی ٣٢ وڵاتی جیھان لەوانە؛ ئەمەریکا، فەرەنسا، ئەڵمانیا، ئوستڕاڵیا، چین، ھیندستان، ئیسپانیا، ھۆڵەندا، بەڕازیڵ، پرۆ، بێلارووس، ئایسلەند، کێنیا، کەنەدا، رووسیا، بەلژیک، تورکیا، نەمسا، پۆڵەندا، مەکزیک، سویسڕا، ئەرژەنتین، دانیمارک، لوبنان، تایوان، فینلەندا، سەنگاپوور، ھەنگاریا، ئەستۆنیا، کامۆج، پۆرتوگال و ئێران لە پەردیسی سینەمایی "ئێران ماڵ" لە شاری تاران بەڕێوەدەچێت.\nبەشی کاروباری نێونەتەوەیی ئەم رووداوە سینەماییەی ئێران، ناوەکانی فیلمەکانی وەرگیراو لە بەشی کێبڕکێی نێونەتەوەیی بەم پێیەی خوارەوە ناساند:\n١ ـ "سیرکێکی چکۆلە" A LITTLE CIRCUS لە دەرھێنانی "یووشیرۆ ئۆساکا" Yoshiro OSAKA لە کامۆج/ چیرۆکی\n٢ ـ "بە تەنیایی ئاو دەخەوێنێت، سەھۆڵ بەند وەخەبەر دێت" Alone sleeps the water, frozen she awakes لە دەرھێنانی "سۆفیا پێترسن" Sofia Petersen لە ئەرژەنتین/ ئەزموونی\n٣ ـ "ئەنیما ئەنیمە ئەنیمام" Anima Animae Animam بەرھەمی ھاوبەشی گروپی لە ئیسپانیا/ بەڵگەفیلم\n٤ ـ "تا دوایین دڵۆپ" To the last drop لە دەرھێنانی "سیمۆن شلێنمەن" Simon SCHNELLMANN لە ئەڵمانیا/ ئەنیمەیشێن\n٥ ـ "قووڵکی رەش" Black Hole لە دەرھێنانی "تریستان ئیمۆن" Tristan Aymon لە سویسڕا/ چیرۆکی\n٦ ـ "برانکا" Branka لە دەرھێنانی "ئاکۆس کەی کۆواچ" Ákos K. Kovács لە ھەنگاریا/ چیرۆکی\n٧ ـ "بە خاک سپێردراو لە حەوشەی پشتەوە" Buried in the Backyard لە دەرھێنانی "دیەگۆ پاوئر" Diego Bauer لە بەڕازیڵ/ چیرۆکی\n٨ ـ "کایەی منداڵان" CHILD'S PLAY لە دەرھێنانی "لیزا ھاشنھوتل" Lisa Hasenhütl لە نەمسا/ ئەنیمەیشێن\n٩ ـ "ئاسمانی ساو" Clear Sky لە دەرھێنانی "ئاندرێ زامۆسکۆونی" Andrey Zamoskovny و "ئیگۆر تسۆی" Igor Tsoy لە رووسیا/ چیرۆکی\n١٠ ـ "بارەگای پادشا" Corte لە دەرھێنانی "بێرناردۆ راپازۆت" Bernardo و "ئوفۆنسۆ راپازۆت" Afonso RAPAZOTE لە پۆرتوگال/ چیرۆکی\n١١ ـ "رۆژ، لەوپەڕی ژیانی ئاسایی رۆژانەیە" Beyond is the day لە دەرھێنانی "دامیان کوکۆر" Damian KOCUR لە پۆڵەندا/ چیرۆکی\n١٢ ـ "دالیا" DALIA لە دەرھێنانی "بێرسی ئۆلاسۆن" Brúsi ÓLASON لە ئایسلەند/ چیرۆکی\n١٣ ـ "دۆئێل" The Duel لە دەرھێنانی "وێلاد کوزلۆف" Vlad Kozlov لە ئەمەریکا/ چیرۆکی\n١٤ ـ "پێست" Peel لە دەرھێنانی "سامۆئێل پاتێی" Samuel PATTHEY و "سیلڤیان مانی" Silvain MONNEY لە سویسڕا/ ئەنیمەیشێن\n١٥ ـ "ئەو" Elle لە دەرھێنانی "وائێل عەساف" Wael Assaf لە لوبنان/ چیرۆکی\n١٦ ـ "ھەست پێکردن لە لایەنی دەست لێدان" Feeling Through لە دەرھێنانی "داگ رۆلەند" Doug ROLAND لە ئەمەریکا/ چیرۆکی\n١٧ ـ "بێ کەم و کووڕی" Flawless لە دەرھێنانی "ناتھان فڕانک" Nathan Franck لە فەڕەنسا / چیرۆکی\n١٨ ـ "دۆست" FRIEND لە دەرھێنانی "ئاندرێ سوتلۆف" Andrey Svetlov لە بێلارووس/ چیرۆکی\n١٩ ـ "سەر لە نوێ کردنەوەی سووتەمەنی" Fuelled بەرھەمی ھاوبەشی گروپی لە کەنەدا/ ئەنیمەیشێن\n٢٠ ـ "ھێلانە" Nesting لە دەرھێنانی "سیری ھالکۆ" Siiri HALKO لە فینلەندا/ چیرۆکی\n٢١ ـ "دیاری کردنی پێناسە" Identification لە دەرھێنانی "ژان فرانسوا کامینز" Jean-François Comminges لە فەرەنسا/ ئەزموونی\n٢٢ ـ "چیرۆکی دایکی ئیگۆر سەبارەت بە ماڵێکی کۆن، کاغەزەکان و وێنەکان" Igor’s Mum’s tale of an old house, papers and photographs لە دەرھێنانی "داریا کۆپیچ" Daria Kopiec لە پۆڵەندا/ ئەنیمەیشێن\n٢٣ ـ "ماڵئاوایی نامومکینە" Impossible to say goodbye لە دەرھێنانی "یولاندا سەنتنۆ" Yolanda Centeno لە ئیسپانیا/ چیرۆکی\n٢٤ ـ "بانگھێشت" Invitation لە دەرھێنانی "جۆورد مارتنێز" Sjoerd Martens لە ھۆڵەندا/ ئەنیمەیشێن\n٢٥ ـ "کاری ئەڵمانیی باش" Good German Work لە دەرھێنانی "جانیس ئەلیکساندر کیفێر" Jannis Alexander KIEFER لە ئەڵمانیا/ چیرۆکی\n٢٦ ـ "دوایین رۆژی مازلۆ" The last Maslow's day لە دەرھێنانی "لۆران پایلۆ" Laurent PAILLOT لە فەرەنسا/ چیرۆکی\n٢٧ ـ "وەخەبەر ھێنانی مێشوولەکان" The Awakening of the insects لە دەرھێنانی "ئیستفانی لانێسک" Stephanie LANSAQUE و "فرانسوا لێرۆی" Francois LEROY لە فەرەنسا/ ئەنیمەیشێن\n٢٨ ـ "ئەو نیشتمانەی کە سەرێ و خوارێ دەکات" The Land that Rises and Descends لە دەرھێنانی "مۆنا پێنەنان" Moona PENNANEN لە فینلەندا/ بەڵگەفیلم\n٢٩ ـ "مووی دایە" Mom’s Hair لە دەرھێنانی "لێکسی ئۆستگنیف" Alexey Evstigneev لە رووسیا/ ئەنیمەیشێن\n٣٠ ـ "پووڵ" Money لە دەرھێنانی "ئارتور بی سەنرا" Arthur B. Senra و "ساویۆ لایت" Sávio Leite لە بەڕازیل/ ئەزموونی\n٣١ ـ "شادی و خۆشی ماتۆرسوار لە جلوبەرگەکەیدا ناگونجێت" Motorcyclist’s Happiness Won’t Fit into His Suit لە دەرھێنانی "گابرییەل ھێرەرا" Gabriel HERRERA لە مەکزیک/ چیرۆکی\n٣٢ ـ "قاچاخچی مەواد" Mule لە دەرھێنانی "ماریانۆ بێنایوون" Mariano Benayón و "کارلۆس بالسیرۆ" Carlos Balseiro لە ئیسپانیا/ ئەنیمەیشێن\n٣٣ ـ "یەک رۆژ" One Day لە دەرھێنانی "جیانگ جین" Jiang JIN لە چین/ بەڵگەفیلم\n٣٤ ـ "بەبێ جەوھەر" Out O' the Inkwell لە دەرھێنانی "ئادام توتونگی" Adam Toutoungi و "ئەندی ئۆرتیز" Andy Ortiz لە ئەمەریکا/ ئەنیمەیشێن\n٣٥ ـ "شەوانی نانتۆنگ" Nantong Nights لە دەرھێنانی "ئێما کیان خۆ" Emma qian XU و "لێئۆپۆڵد دیۆڵف" Leopold Dewolf لە فەرەنسا/ چیرۆکی\n٣٦ ـ "چائۆ ئێر" Qiao Er لە دەرھێنانی "لی شیسیان" Li Xixian لە چین/ چیرۆکی\n٣٧ ـ "ھەوڵدان بۆ ژیان" Run for life بەرھەمی ھاوبەشی گروپی لە تایوان/ ئەنیمەیشێن\n٣٨ ـ "کەھکەشان" Sideral لە دەرھێنانی "کارلۆس سێگوندۆ" Carlos Segundo لە بەڕازیڵ/ چیرۆکی\n٣٩ ـ "تایتان" Titan لە دەرھێنانی "والێری کارنۆ" Valéry Carnoy لە بەلژیک/ چیرۆکی\n٤٠ ـ "ئاوازگەلێک لە نیشتمانێکی زۆر دوورەوە" Songs from a faraway land لە دەرھێنانی "توھینابھا مەجوومدار" tuhinabha majumdar لە ھیند/ چیرۆکی\n٤١ ـ "ئەو یەخانەی ئاھارەکەی سواوە" Starched Collars لە دەرھێنانی "دانیەل رودریگز ریسکۆ" DANIEL RODRÍGUEZ RISCO لە پرۆ/ چیرۆکی\n٤٢ ـ "پێ بنێ بە نێو رووبارەوە" Step into the river لە دەرھێنانی "ما ویجیا" Ma Weijia لە چین/ ئەنیمەیشێن\n٤٣ ـ "ھاوینی ئەو ساڵە، لە ماڵێ ماینەوە" That Summer, We Stayed at Home لە دەرھێنانی "نۆئێلیا ئاڕ. دێزا" Noelia R. Deza لە ئیسپانیا/ چیرۆکی\n٤٤ ـ "ئاپاڕتمان" The Apartment لە دەرھێنانی "رافائێل فریدمەن" Raphaël Frydman لە فەرەنسا/ بەڵگەفیلم\n٤٥ ـ "سنوورڤان" The Border Guard لە دەرھێنانی "ئەسۆن گیلینک" Sven Gielnik لە ئەڵمانیا/ چیرۆکی\n٤٦ ـ "ترس" The Fear لە دەرھێنانی "پاولینا کارلۆچی ئێسفۆرزا" Pawlina Carlucci Sforza لە پۆڵەندا/ چیرۆکی\n٤٧ ـ "یاری" The Game بەرھەمی ھاوبەشی گروپی لە کێنیا/ چیرۆکی\n٤٨ ـ "چاودێر و پارێزەر" The Guard لە دەرھێنانی "ھێکتۆر فێرناندز کاچۆن" Héctor Fernández Cachón لە ئیسپانیا/ چیرۆکی\n٤٩ ـ "موگایی" لە دەرھێنانی "جان بێل" Jon Bell لە ئوستڕاڵیا/ چیرۆکی\n٥٠ ـ "مێشوولەیەک لە ناخم دایە" There is an insect inside me بەرھەمی ھاوبەشی گروپی لە ھیند/ ئەنیمەیشێن\n٥١ ـ "رۆژانی یەکشەنبە بە شێوازێکی سەیر دێنە گۆڕێ" Time Flows in Strange Ways on Sundays لە دەرھێنانی "ژیزێل لین" Giselle LIN لە سەنگاپوور/ چیرۆکی\n٥٢ ـ "مام" TIO لە دەرھێنانی "خوان مەدینە" JUAN MEDINA لە مەکزیک/ ئەنیمەیشێن\n٥٣ ـ "تۆزێک لە بەھەشت" A little bit of Paradise لە دەرھێنانی "ئاندرە چیچکی" Andrzej CICHOCKI لە پۆڵەندا/ بەڵگەفیلم\n٥٤ ـ "باشووری ئاڕمان شار" Utopian South لە دەرھێنانی "لێئۆناردۆ ئۆھارا" Leonardo Uehara و "فرانکی واکێر" Frankie Walker لە بەڕازیڵ/ ئەزموونی\n٥٥ ـ "رێگا رۆیشتن لەگەڵ پادشاکان" Walk with Kings لە دەرھێنانی "گیوم سەنز" Guillaume Senez لە بەلژیک/ چیرۆکی\n٥٦ ـ "سووت" Whistle لە دەرھێنانی "ئێگی کاراکۆرت" Ege Karakurt لە تورکیا/ چیرۆکی\n٥٧ ـ "تۆ کیوی نیت" You Are Not a Kiwi لە دەرھێنانی "ماریا ساولوا" Maria Saveleva لە ئەستۆنیا/ ئەنیمەیشێن\n٥٨ ـ "لە دایک بوونێک" A Birthday لە دەرھێنانی "فیلیپ ئارسنۆ" Philippe Arsenault لە کەنەدا/ چیرۆکی\n٥٩ ـ "خۆشگوزەرانیی لە رادەبەدەری پلاستیکی" ORGIASTIC HYPER-PLASTIC لە دەرھێنانی "پل بۆش" Paul BUSH لە دانیمارک/ ئەنیمەیشێن\n٦٠ ـ "دیواری چوارەم" The Fourth Wall لە دەرھێنانی "مەحبووبە کەلایی" لە ئێران/ ئەنیمەیشێن\n٦١ ـ "قشقەڕە" Crow لە دەرھێنانی "ئەھوورا شەھبازی" لە ئێران/ ئەنیمەیشێن\n٦٢ ـ "بە تەنیا نامێنمەوە" I Will Not Be Alone لە دەرھێنانی "یاسر تالبی" لە ئێران/ بەڵگەفیلم\n٦٣ ـ "کەپسوول" Capsul لە دەرھێنانی "ئەمیر پەزیروفتە" لە ئێران/ چیرۆکی\n٦٤ ـ "گیانی دەرچوو" Jon Dad لە دەرھێنانی "سوھەیلا پوورمحەمەدی" لە ئێران/ چیرۆکی\nسی‌وھەشتەمین خولی فێستیڤاڵی نێونەتەوەیی کورتە فیلمی تاران بە دەبیری و بەرپرسایەتی "سادق مووسەوی" بەڕێوەبەری گشتیی ئەنجومەنی سینەمای لاوانی ئێران؛ کە بۆ یەکەمین جار لە مێژووی سینەمای ئێراندا خاوەنی ھەل و مەرجەکانی پەسند کردنی ئەکادیمیای ئۆسکار ناسراوە؛ بە شێوەی ئامادەبوونی سینەماکاران و پەخشی ئۆنڵاین و بە نمایش کردنی ٦٣ فیلم لە دەرھێنەرەکانی ١٩ وڵاتی جیھان و ھەروەھا ١٢٥ فیلم لە دەرھێنەرانی ئێرانی لە رۆژانی ١٩ تا ٢٤ی ئوکتۆبەری ٢٠٢١ لە پەردیسی "ئێران ماڵ" لە شاری تاران بەڕێوەدەچێت.\nسادق مووسەوی: فێستیڤاڵی کورتە فیلمی تاران لە لایەن ئەکادیمیای ئۆسکار پەسندکرا.\n"سادق مووسەوی" سەرۆک و دەبیری سی و ھەشتەمین خولی فێستیڤاڵی نێونەتەوەیی کورتە فیلمی تاران گوتی: ئەمساڵ فێستیڤاڵی نێونەتەوەیی کورتە فیلمی تاران لە لایەن ئەکادیمیای ئۆسکارەوە پەسند کرا و بووە تەنیا فێستیڤاڵی "ئۆسکار کوالیفاید" Oscar Qualified لە ئێراندا.\n"سادق مووسەوی" سەرۆک و دەبیری سی و ھەشتەمین خولی فێستیڤاڵی نێونەتەوەیی کورتە فیلمی تاران لە کۆنگرەی رۆژنامەوانیی ئەم رووداوە سینەماییە گوتی: پێنج ساڵە کە بەرپرسایەتی ئەم رووداوە سینەماییەم لە ئەستۆ دایە و لەم ساڵانەدا چاوەری بەرزبوونەوەی ئاستی چۆنایەتی فێستیڤاڵەکە لە ھەر لایەنێکەوە بووینە. ھەڵبەت کە ھێشتا تا لووتکەی ئامانج و خەونەکان مەودامان ھەیە، بەڵام لەبەر ھۆکارگەلی جۆراوجۆر، ئەم فێستیڤاڵە دەتوانێت ببێتە یەکێک لە باشترین و پڕبایەخترین فێستیڤاڵەکانی سینەمایی کورتە فیلم، لەبەر ئەوەی کە ژانری کورتە فیلم بە دوور لە پەیوەندییەکان و بارودۆخی زاڵ و سەپێندراو بەسەر سینەمای پیشەیی و داھێنان و نوێکاری کە ھەیەتی و بە ھۆکاری ئامادەبوونی سینەماکارانی لاو و داھێنەر کە تازەگەری دەکەن، توانایی و لێھاتوویی بەرزبوونەوەی ھەیە. ھەروەھا لە بەشی نێونەتەوەییدا توانیمان ئەمساڵ ببینە تەنیا فێستیڤاڵی "ئۆسکارکوالیفاید" لەسەر ئاستی وڵاتی ئێراندا. وێڕای ئەوەی کە لە نێو وڵاتانی موسڵماندا تەنیا ئێمە، میسر و تورکیا فێستیڤاڵێکی پەسندکراوی ئەکادیمیای ئۆسکارمان ھەیە.\nدەبیری ئەم فێستیڤاڵە گوتی: ساڵی رابردوو ٤٥٠٠ بەرھەم لە بەشی نێونەتەوەیی ناونووسیان کردبوو و ئەمساڵ زیاتر لە دوو ھەزار بەرھەمیش زیاد کرا. یەکێک لە ھۆکارەکانی ئێمە خەڵاتەکانی ئەرزی و پارەی بیانی بوو کە لە بەشی خەڵاتی گەورەدا بڕی ٥ ھەزار یۆرۆمان دیاری پێشکەش دەکرد. پێگەی ئێمە لە ناوچەکەدا و پیشەی سینەمای ئێران و پێشێنەی فێستیڤاڵەکە، ئەو پێوەرانەیە کە نیشانە و ھێمای بایەخ و گرینگیی فێستیڤاڵی نێونەتەوەیی کورتە فیلمی تارانە.\nئەوەشی راگەیاند: ئەمساڵ بۆ یەکەمین جار، ئیمەیلی سینەماکارانی بیانیمان بۆ ھات کە لەبەر چ ھۆکارێک فیلمەکەی ئێمە لە فێستیڤاڵدا نیە؟ لەبەر ئەوەی کە لە ھەموو جیھاندا، بە رێژەی ١٢٧ فێستیڤاڵی "ئۆسکارکوالیفاید" بوونیان ھەیە و ٦٧ دانە لەوانە تەنیا لە ئەمەریکا بەڕێوەدەچن.\nمووسەوی گوتی: داوەرەکانی ئەمساڵی فێستیڤاڵ، لەبەر ھۆکاری بە "ئۆسکارکوالیفاید" بوونی ئەم رووداوە، پلە و تەرازێکی بەرزتریان ھەیە. نزیکەی سەدی ١٠ی ئەو بەرھەمانەی کە لە بەشی نێونەتەوەییدا بەشداریان ھەیە، لە بەرھەم گەلی ئێرانی پێکھاتوون. زۆرترین فیلمەکان لە وڵاتانی ھیند، فەرەنسا، ئیسپانیا، بەڕازیل، ئیتاڵیا و رووسیا بۆ فێستیڤاڵ نێردراون و لە ریزەکانی دواییدا چین، تورکیا و وڵاتانی دیکە ئامادە بوون. بە گشتی ١٢٨ وڵاتی بیانی بۆ خولی سی و ھەشتەمی ئەم فێستیڤاڵە بەرھەمیان ناردووە، لەوانە؛ ھیند ٦٢١ فیلم، فەرەنسا ٥٩٠ فیلم، ئیسپانیا ٣٩٦ فیلم، ئەمەریکا ٣٣٩ فیلم، ئیتاڵیا ٢٩٤ فیلم، بەڕازیڵ ٢٧٢ فیلم، رووسیا ٢١٦ فیلم، ئەڵمانیا ٢١٢ فیلم، تورکیا ١٩٨ فیلم، چین ١٩٧ فیلم، بەریتانیا ١٨٢ فیلم، تایوان ١٣٧ فیلم، کەنەدا ١٣٣ فیلم، مەکزیک ١٣٢ فیلم، کۆریای باشوور ١١٦ فیلم، پۆڵەندا فیلم، ئەرژەنتین ١٠٤ فیلم، ئەندەنووزیا ١٠٢ فیلم، میسر ٧٠ فیلم و پۆرتوگال ٦٢ فیلم، زیاترین بەشیان لە رێژەی فیلمەکانی گەیشتوو بۆ نووسینگەی سی و ھەشتەمین خولی فێستیڤاڵی نێونەتەوەیی کورتە فیلمی تاران ھەبووە.\nمووسەوی گوتی: لەبەر ھۆکاری بە "ئۆسکارکوالیفاید" بوون لەم خولەدا بڕیار وایە، رێوڕەسمێکی کردنەوە بەڕێوەببەین و لەوێدا لە کلیپی تیزێری فێستیڤاڵ و ١١ بەرگ کتێب کە چاپ و بڵاومان کردۆتەوە، پەردەی لەسەر لادەدەین. لە فێستیڤاڵی ئەمساڵ ٢٠ کۆڕ و کۆبوونەوەی پسپۆڕانەمان ھەیە کە بە ناونیشانی کۆبوونەوەکانی مەجازی ٣٨ـ٢٠ بە ئامادەبوون و بەشداریی کردنی ١٢ مامۆستای وانەبێژی نێونەتەوەیی و ٨ مامۆستای وانەبێژی ئێرانی سەبارەت بە پرس و بابەتەکانی رۆژ، باس و ئاخاوتن دەکرێت و تەوەرێکی زۆرمان بۆ ناوەرۆک و بابەتی سینەمای ئەزموونی تەرخان کردووە و ھەروەھا بە چاپ و بڵاوکردنەوەی ١١ ناونیشانی کتێب، روانگە و مەبەستی ئێمە لەسەر بنەمای زیاد کردنی زانستی سینەماکارانە.\n"سادق مووسەوی" سەرۆک و دەبیری سی و ھەشتەمین خولی فێستیڤاڵی نێونەتەوەیی کورتە فیلمی تاران لە کۆتایی قسەکانیدا گوتی: فێستیڤاڵی سی و ھەشتەم ھەر وەکوو ساڵی رابردوو لە پەردیسی سینەمایی "ئێران ماڵ" بەڕێوەدەچێت و ئەوان پشتیوان و سپۆنسەری ئێمەن و زۆربەی تێچووی بەشەکانی فێستیڤاڵ بێ بەرامبەر دەخەنە بەر دەستی ئێمە. شوێنی تایبەت و کەشوھەوای سەرئاوەڵا و بەرزایی میچەکان لەم کۆمەڵگەیەدا، بۆ ئێمە زۆر گرینگ و یەکلا کەرەوە بوو.\nبۆ زانیاریی پتر: https://iycs.ir\nبە نمایشی "ئەزموون" یازدەمین فێستیڤاڵی فیلمی کوردی "بەڕلین" دەستیپێکرد.\nفیلمی سینەمایی "ئەزموون" لە دەرهێنانی "شەوکەت ئەمین کورکی" لە یەکەمین نمایشی خۆیدا لە وڵاتی ئەڵمانیا لە ڕێوڕەسمی دەستپێکی یازدەمین خولی فێستیڤاڵی فیلمی کوردی "بەڕلین" نمایشکرا و گەورەترین فێستیڤاڵی فیلمی کوردیی لە سەرتاسەری ئەورووپا بەم بەرهەمە کوردییە کرایەوە.\nفیلمی سینەمایی "ئەزموون" The Exam لە دەرهێنانی سینەماکاری کورد "شەوکەت ئەمین کورکی" و بەرهەمی هاوبەشی هەرێمی کوردستان و وڵاتانی ئەڵمانیا و قەتەر؛ لە نوێترین بەشداریی نێودەوڵەتی خۆیدا و لە یەکەمین نمایشی خۆیدا لە وڵاتی ئەڵمانیا، بە ئامادەبوونی "شەوکەت ئەمین کورکی" دەرهێنەر و هەروەها "ئاڤان جەماڵ" و "حوسێن حەسەن" ئەکتەرانی ئەم فیلمە کوردییە، لە کاتژمێر ٣٠:٧ی ئێواڕێی ڕۆژی پێنجشەمە ١٤ی ئۆکتۆبەری ٢٠٢١ وەکوو فیلمی دەستپێکی یازدەیەمین خولی فێستیڤاڵی فیلمی کوردی "بەڕلین" نمایشکرا و لە لایەن بینەرانەوە پێشوازییەکی بێوێنەی لێکرا و پاشان کۆڕیی وڵام و پرسیاریی ئەم بەرهەمە سینەماییە لەگەڵ ئامادەبوواندا لە هۆڵی سینەما "بابیلۆن" لە شاری بەڕلین لە وڵاتی ئەڵمانیا بەڕێوەچوو.\n"ئەزموون" لە دوایین بەشداریی نێودەوڵەتی خۆیدا لە بەشی "پێشبڕکێی سەرەکی" نۆزدەیەمین خولی فێستیڤاڵی نێودەوڵەتی فیلمی "تیرانا" لە شاری تیرانا لە وڵاتی ئەڵبانیا نمایشکرا و خەڵاتی باشترین سیناریۆی بەشی پێشبڕکێی سەرەکی ئەم ڕووداوە گرینگە سینەماییەی باوەڕپێکراوی ئاکادیمیای ئۆسکار؛ بە هاوبەشی بە "شەوکەت ئەمین کورکی" و "محەمەد ڕەزا گەوهەری" سیناریۆنووسانی ئەم بەرهەمە سینەماییە بەخشرا.\nیازدەیەمین خولی فێستیڤاڵی فیلمی کوردی "بەڕلین" لە لایەن کۆمپانیای سینەمایی "میتۆس فیلم" ئەڵمانی بە بەرپرسیاریی سینەماکاری کورد "مەمەد ئەکتاش"، بە دەرهێنانی هونەریی "کانی مەعرووف" فیلمسازی کورد و بە نمایشی ٤٤ فیلم لە سینەماکارانی کورد و وڵاتانی بیانی لە بەشە جۆراوجۆرەکانی چیرۆکی، بەڵگەفیلم، ئەزموونی، بەشی پێشبڕکێی "کورتە فیلم" و هەروەها بەشی دەرەوەی پێشبڕکێی "کورتە فیلم" بە شێوەی ئامادەبوون و بە ڕچاوگرتنی هەموو ڕێکارە تەندروستییەکان و هەروەها بە شێوەی ئۆنلاین بۆ هۆگرانی هونەریی سینەما لە سەرتاسەری دنیا لە ڕۆژانی ١٤ تا ٢٠ی ئۆکتۆبەری ٢٠٢١ لە سینەماکانی "بابیلۆن"، "مۆڤیمێنتۆ" و "ئێف.ئێس.کێی" لە شاری بەڕلین لە وڵاتی ئەڵمانیا بەڕێوەدەچێت.


مه‌له‌ك له توركیا ده‌ستگیر كرا و ده‌ڵێت: بۆ یه‌ك ده‌نگ به‌رزكردنه‌وه‌م یه‌ك مانگ چوومه زیندان ... چاوپێكه‌وتن: زانا دڵشاد دزه‌یی\nWritten by Administrator\tSunday, 25 September 2011 06:11\nكچه گۆرانیبێژ مه‌له‌ك رۆژهات، مانگی رابردوو به‌سه‌ردان گه‌ڕایه‌وه توركیا و له‌كاتی به‌شداریكردنی له كۆنسێرتێك و پێشكه‌شكردنی گۆرانییه‌ك، كه له‌وان به‌ڕێوه‌چوو، له‌لایه‌ن حكومه‌تی توركیا مانگێك ده‌ستگیر و سزادرا.\nمه‌له‌ك رۆژهات، یه‌كێكه له كچه گۆرانیبێژه‌كانی كوردستانی باكور و به‌هۆی سه‌قامگیری ئارامی بارودۆخی هه‌رێمی كوردستان چه‌ند ساڵێكه له هه‌ولێر نیشته‌جێیه، مانگی رابردوو بۆ سه‌ردانی خێزانه‌ی خۆیان گه‌ڕایه‌وه توركیا، به‌ڵام له‌وی مانگێك ده‌ستگیرا كرا، دوای ئازادكردنی و گه‌ڕانه‌وه‌ی بۆ هه‌ولێر، له چاوپێكه‌وتنێكی كورتدا، مه‌له‌ك رۆژهات چۆنییه‌تی ده‌ستگیركردن و ئازادكردنی بۆ (سڤیل) گێڕایه‌وه.\nمه‌له‌ك ده‌ڵێت "منیش وه‌ك هه‌موو هونه‌رمه‌ندێك پێویسته بگه‌ڕێم بۆ هه‌ر مه‌به‌ستێكی هونه‌ری بێت، هه‌روه‌ها سه‌ردنی ماڵ و كه‌سوكارم كرد له وان، مانگێك به خۆشی و گه‌شتكردن به‌سه‌رم برد، ئه‌و مانگه‌ی كه له وان بووم سه‌ردانی هاوڕێیانی خۆم ده‌كرد و به‌یه‌كه‌وه بیرمان له كۆنسێرتێك كرده‌وه، هه‌ستاین به سازدانی كۆنسێرتێك". مه‌له‌ك ئاماژه بۆ ئه‌وه ده‌كات ئه‌و بڕوای نه‌ده‌كرد ئه‌و خه‌ڵكه زۆره ئاماده‌ی كۆنسێرته‌كه بێت، "به جۆش و خرۆشێكی زۆره‌وه گۆرانی سیاسیان ده‌گوت و داوایان له‌من كرد سترانی (هه‌ڤالا) ببێژم، هونه‌رمه‌ندیش موڵكی خه‌ڵكه، هه‌رچی ئه‌وان داوا بكه‌ن ده‌بی بۆیان بڵێی، من گۆرانییه‌كه‌م گووت و دواتر ئارتێش و پۆلیسی تورك من و نۆ كه‌س له كه‌سه نزیكه‌كانی منیان ده‌ستگیر كرد، سێیان دوای رۆژێك ئازاد كران، به‌ڵام من و شه‌ش له هاوڕێكانم له زیندان ماینه‌وه". دوای مانگێك مانه‌وه‌ی له زیندان، مه‌له‌ك ده‌ڵی "به‌پاره و پارێزه‌ره‌كانم ئازاد كرام، به‌ڵام ئێستاش ته‌واو كۆتایی نه‌هاتووه، هه‌ر كاتێ دادگا داوام بكاته‌وه ده‌بی له‌وی ئاماده بم و بچمه‌وه توركیا". رۆژهات ئاماژه‌ی به‌وه‌شدا ئێستاش شه‌ش له هاوڕێكانی هه‌ر له زیندانن.\nمه‌له‌ك به‌رده‌وام بوو له گێڕانه‌وه‌ی ده‌ستگیركردنه‌كه‌ی، گوتیشی "هه‌موو جارێك كه ده‌چمه‌وه بۆ توركیا ده‌خرێمه ژێر چاودێری، به‌ڵام نه‌یانده‌توانی ده‌ستگیرم بكه‌ن، بۆ ئه‌مجاره‌یان هه‌موو ئه‌و پرسیارانه‌یان لێكردم كه بۆ یه‌كه‌مجاریش هاتم بۆ كوردستان چیم كردووه و چه‌ند كۆنسێرتم كردبوو و چه‌ند ئاڵای كوردستانم هه‌ڵگرتبوو و چه‌ند سترانی نیشتیمانیم گوتبوو هه‌موویان كرده پرسیار و لێیان كردم، به‌ڵام زیاتر به بیانووی ئه‌و كۆنسێرته بوو، كه له وان ئه‌نجامم دا" مه‌له‌ك رۆژهات وه‌ك خۆی باسی ده‌كات، ئه‌وه دووه‌مین جاره له‌لایه‌ن حكومه‌تی توركیاوه چاودێری و ده‌ستگیر ده‌كرێت، "به‌ڵام جاری یه‌كه‌م زیندان نه‌كرام، به‌ڵكو چه‌ندینجار چووم بۆ دادگا، به‌ڵام خۆشبه‌ختانه ئه‌وكات هیچم له‌سه‌ر ئیسپات نه‌بوو، به‌س ئه‌مجاره‌یان مانگێك له زیندان بووم".\nله‌باره‌ی ئه‌و پرسیاره‌ی ئاماده‌یه جارێكیتر بچێته‌وه توركیا، رۆژهات گوتی "بنه‌ماڵه‌م و كه‌سوكارم هه‌موو له توركیایه، بۆیه ناكری توركیا ته‌رك بكه‌م، هه‌ندێكجار كێشه‌ی زۆر قورسم بۆ دروست ده‌كه‌ن كه ناتوانم له‌گه‌ڵ ئه‌و كێشانه‌دا بم، ویستوومه به‌یه‌كجاری له كوردستانی ئازاد بژم، به‌ڵام له‌به‌ر كه‌سه‌كانم ناتوانم قه‌ت نه‌گه‌ڕێمه‌وه بۆ توركیا".\nزۆربه‌ی هونه‌رمه‌ندانی كوردستانی باكور له‌به‌ر كێشه‌ی سیاسی، توركیان جێهێشتووه و له ئه‌وروپا نیشته‌جێن، به‌ڵام مه‌له‌ك ئاماده نییه بڕواته ئه‌وروپا ده‌ڵێت "نه ده‌توانم له وڵاتێكی دوور بژیم نه‌ده‌مه‌وێت له ئه‌وروپا بژیم، به‌ڵام له‌به‌رنامه‌مدایه سه‌فه‌ری ئه‌وروپا بكه‌م ته‌نیا بۆ كاری هونه‌ری". رۆژهات پێی وایه ده‌بی هونه‌رمه‌ند له‌م كاته‌دا ته‌نیا هونه‌ری ته‌رخان بكات بۆ ئه‌و ره‌وشه‌ی ئێستای كوردستان "چونكه ئێستا ره‌ش و سپی هونه‌رمه‌ندان به‌دیار ده‌كه‌وی كامه هونه‌رمه‌ند بۆ خزمه‌تی گه‌ل و وڵات كار ده‌كات و كامه‌شیان بۆ به‌رژه‌وه‌ندی خۆی كار ده‌كات، هه‌روه‌ها نابێت هونه‌مه‌ند هیچكات بترسی". مه‌له‌ك رۆژهات ده‌شڵێت "من له ناو دوژمن ده‌نگم به‌رزكرده‌وه بۆ ئازادی، یه‌ك مانگ چوومه زیندانه‌وه، بۆ هه‌مان ئازادی پێم وایه خوێنه‌رانی سڤیل بڕیاری ئه‌وه ده‌دا كه وه‌ك هونه‌رمه‌ندێك هه‌ڵویستم هه‌بووه یان نا.. به‌ڵام ده‌مه‌وی لێره‌وه په‌یامێك بۆ تورك و سوریا و ئێران بڵێم، دڵنیابن منیش بكوژن هه‌زاران كچی وه‌ك من زیندوو ده‌مێنن و ئازادی خاكه‌كه‌یان به‌ده‌ست دێنن". له‌باره‌ی ئه‌و پرسیاره‌ی مه‌له‌ك گه‌شبینه له چاره‌سه‌ركردنی كێشه‌ی كورد له توركیا؟ گوتی "نه‌خێر، تورك هیچ هه‌نگاوێك ناهاوێژێت كه قازانجی كوردی تیدابی، به‌ڵام گه‌شبینم به‌وه‌ی كورد چۆك دانانێ و تا دوا دلۆپه‌ی خوێنی ئازادی به‌ده‌ستدێنی".\nئه‌گه‌ر مه‌له‌ك نه‌گیر بوایه به‌دوو كلیپی نوی ده‌گه‌ڕایه‌وه كوردستان و ئێستا له كه‌ناڵه‌كان په‌خش ده‌كران، چونكه ئه‌و ده‌ڵێت "له‌به‌رنامه‌مدا بوو دوو گۆرانیم له توركیا كلیپ بكه‌م، ئه‌گه‌ر زیندان نه‌كرابامه ئێستا دوو كلیپی به‌رهه‌مه‌كه‌م ته‌واو ده‌بوو، به‌ڵام ئێستاش هه‌ر خه‌ریكم ده‌بی ته‌واویان بكه‌م".


شاندێکی حکومەتی هەرێمی کوردستان لەگەڵ لیژنەی دارایی لەکۆبونەوەدان - هيوای کۆرد\nHome » هەواڵ » کوردستانی » شاندێکی حکومەتی هەرێمی کوردستان لەگەڵ لیژنەی دارایی لەکۆبونەوەدان\nشاندێکی حکومەتی هەرێمی کوردستان لەگەڵ لیژنەی دارایی لەکۆبونەوەدان\nشاندێکی حکومەتی هەرێمی کوردستان کە پێکهاتوە لە، وەزیری دادو وەزیری ھەرێم بۆ کاروباری پەرلەمان و سکرتێری ئەنجومەنی وەزیران لە پەرلەمانن و لەگەڵ لیژنەی دارایی لەکۆبونەوەدان.\nپەیامنێری هیوای کورد لە هەولێر رایگەیاند، پێشنیوه‌ڕۆی ئەمڕۆ پێنجشەممە شاندێکی حکومەتی هەرێمی کوردستان کە پێکهاتوە لە، فرسەت ئەحمەد، وەزیری داد، ڤالا فەرید، وەزیری ھەرێم بۆ کاروباری پەرلەمان و ئامانج رەحیم، سکرتێری ئەنجومەنی وەزیران سەردانی پەرلەمانی کوردستانی کرد.\nلە کۆبونەوەکەدا باس لە پڕۆژە یاسای بەکرێدان و فرۆشتنی موڵک و ماڵی حکومەت دەکەن کە لە 43 ماددە پێکهاتوە، چونکە لیژنەکە حەوتەمین کۆبونەوە دەکات تاوەکو ڕاپۆڕت، لەسەر پڕۆژەیاساکە ئامادە بکات، ئەوەش دوای ئەوەی وەڵامی پرسیارەکانیان دەدرێتەوە لەلایەن شاندی حکومەت، کە لەپڕۆژەیاساکەدا بەکرێدان و فرۆشتنی هەر موڵک و ماڵێک بە دو لیژنە دەبێت.\nهاوکات لیژنەی دارایی و ئابوری پەرلەمانی کوردستان سەردانی خاڵە سنوریەکانی کردوە و ڕاپۆرتی ئامادەکردوە لەبارەی کەم و کورتی خاڵە سنوریەکان و ڕێکخستنەوەیان و و بابەتی قاچاغچیەتی، راپۆرتەکەیان تەواو کردوە ئەمڕۆش ئاڕاستەی سەرۆکایەتی پەرلەمانی دەکەن بۆ ئەوەی پەرلەمان و حکومەت بەیەکەوە رێگا چارە دیاری بکەن بۆ ئەو کێشانە.\nئامانج رەحیم ئەنجومەنی وەزیران فرسەت ئەحمەد ڤالا فەرید لیژنەی دارایی هەرێمی کوردستان وەزیری داد وەزیری ھەرێم\t2020-10-01\nTagged with: ئامانج رەحیم ئەنجومەنی وەزیران فرسەت ئەحمەد ڤالا فەرید لیژنەی دارایی هەرێمی کوردستان وەزیری داد وەزیری ھەرێم


توێژینەوەیەک: ئەو بەرگرییەی دژبە ڤایرۆسی کۆرۆنا لە خوێنی چاکبوواندا دروست دەبێت زۆر نامێنێ\nتویژینەوەیەکی چینی ئاشکرایکرد، ئەو دژەتەنانەی لە خوێنی چاکبووانی کۆرۆنادا دروست دەبێت دژی ڤایرۆسەکە، زۆر نامێننەوە و مەرجیش نییە هەموو چاکبووەوەیەک دژەتەنەکانی ڤایرۆسەکە لە خوێنیداهەبێت و جەستەی بەرگری دژ بە پەتاکە دروستبکات،\nبەگوێرەی توێژینەوەیەکی چینی کە لە گۆڤاری"میدیسن"ی تایبەتە بە بواری پزیشکی بڵاوکراوەتەوە: " ئەو دژەتەنانەی کە لەناو خوێنی چاکبووەوەکانی ڤایرۆسی کۆرۆنادا دروست دەبێت دژ بەڤایرۆسەکە بۆ ماوەیەکی کورت دەمێنێتەوە و هەندێ جاریش هەر نییە".\nئاماژ بەوەشکراوە، ژمارەیەک توێژەری چینی لەو باریەوە تاقیکردنەوەیان لەسەر 74 کەس ئەنجامداوە کە 37 کەسیان لە نەخۆشییەکە چاکبوونەتەوە و37 کەسی دیکەشیان توشی پەتاکە بوون، بەڵام نیشانەی نەخۆشییەکەیان تێدا دەرنەکەوتووە.\nدوای دوو مانگ لە توێژینەوە لەسەر ئەو کەسانە لە ئاکامدا: "زاناکان نەیانتوانیوە هیچ جۆرە دژەتەنێک لە خوێنی چاکبووەوەکاندا بدۆزنەوە، ئەوانەشی هەڵگری ڤایرۆسەکە بوون و نیشانەکانی نەخۆشییەکەیان تێدا دەرنەکەوتووە بەهەمانشێوە هیچ دژەتەنێک لە خوێنیاندا نەدۆزراوەتەوە".\nئاماژە بەوەشکراوە: "ئەوانەی توشی نەخۆشییەکە دەبن و نیشانەکانیان تێیدا دەرناکەوێت وەڵامدانەوەی سیستمی بەرگریی لەشیان لاوازە".\nبەگوێرەی توێژینەوەکە: "لە 40%ی ئەو کەسانەی کەلەنەخۆشییەکە چاکبوونەتەوە دەرکەوتووە پاش هەشت هەفتە لە چاکبوونەوەیان نەتوانراوە ڕێژەی دژەتەنەکان لەناو خوێنەکەیاندا بدۆزرێتەوە، لە 13%ی ئەوانەشی توشی نەخۆشییەکە بوون بە هەمان شێوە".\nلە ئێستادا زۆربەی وڵاتانی جیهان سەرقاڵی تاقیکردنەوەن لەسەر ئاستی توانای سیستمی بەرگریی لەشی مرۆڤ لە دروستکردنی بەرگری دژ بە پەتای کۆرۆنا، بەڵام تائێستا ئەو بابەتە بە شێوەیەکی زانستی یەکلایی نەکراوەتەوە.\nچەندین وڵاتی جیهانیش بە پشت بەستن بە توانای بەرگریی لەشی چاکبووان لە ڤایرۆسەکە بەنیازن (پاسپۆرتی) تایبەت بۆ ئەو کەسانە دەربکەن کە لەنەخۆشییەکە چاکبوونەتەوە بۆ ئەوەی بەئاسانی لەسەردەمی بڵاوبوونەوەى پەتاکەدا، بەجیهاندا گەشت ئەنجامبدەن.\n2020.07.05 - 15:36


کامیاران/ سووتانی دارستانەکانی مەجی ئاوا + وێنە\nبە پێی هەواڵێک کە بە ناوەندی هەواڵی ئاسۆی ڕۆژ گەیشتووە، ڕۆژی ٢٧ی گەلاوێژی ١٣٩٨ی هەتاوی دارستان و شاخ و کێوەکانی ئاوایی مەجی ئاوای سەر بە ناوچەی مارنج و موچشی کامیاران ئاگری گرت و زیانێکی زۆری بەر خەڵکی ئاواییەکەی بەدواوە بووە.\nبە پێی ئەو هەواڵە بەهۆی ئاگرکەوتنەوە لە دارستان و شاخ و کێوەکانی مەجی ئاوا ٢٨٠ سەر مەڕوماڵاتی خەڵکی ئاواییەکە لە ئاگردا سووتاون و شوانی ئەو ڕانە مەڕەش بە هۆی قورسی ئاستی سووتانەکەی بۆ نەخۆشخانەیەکی شاری سنە گوازراوەتەوە.\nبە پێی ئەو هەواڵە یەکێک لە بەکرێگیراونی ڕژیمی کۆماری ئیسلامی ئاگری لەو دارستان و شاخ و کێوانەی مەجی ئاوا بەرداوە.\nژینگەی کوردستان سامانێکی بەنرخی خەڵکی کوردستانە، ڕژیمی کۆماری ئیسلامی پیلانی ڕەشی هەیە بۆ لەناو بردنی ئەو سامانە و ڕۆژ نییە کە هەواڵی سووتان و لەناوبردن و زیان بەرخستنی ژینگەی کوردستان لە لایەن بەکرێگیراوانی کۆماری ئیسلامی بڵاو نەبێتەوە.